El Consell fixa el full de ruta de la desescalada valenciana mantenint el gruix de les mesures | Valencia Extra\nEl Consell fixa el full de ruta de la desescalada valenciana mantenint el gruix de les mesures\nEs revisaran cada 15 dies les restriccions amb l’objectiu de realitzar una progressiva relaxació de les mesures\n08/04/2021 - Juan Antonio Cloquell\nAquest matí s’ha celebrat una nova reunió de la mesa interdepartamental en la qual s’han revisat les mesures restrictives en vigor per a fer front a la pandèmia.\nLa Comunitat Valenciana és actualment l’autonomia amb millors dades sanitàries, tenint la incidència més baixa d’Espanya. Una situació que s’ha aconseguit després de les restriccions imposades fa 25 dies amb vista a mantenir controlats els contagis durant el pont de Sant Josep i en els dies de Setmana Santa.\nUna vegada finalitzats aquests dies festius, el pròxim dilluns 12 d’abril s’obri un nou escenari en el camí cap a una desescalada progressiva que des del govern valencià s’afirma que serà “prudent”.\nAixí, en aquesta primera etapa del full de ruta traçat pel Consell, es mantindran una gran part de les mesures imposades, almenys, durant 15 dies més i altres experimentaran lleugeres relaxacions.\nLes principals novetats anunciades pel president Ximo Puig i la consellera de Sanitat Ana Barceló és que en l’àmbit privat es podran reunir dos grups no convivents mentre que en l’àmbit públic es permetrà la reunió de sis persones no convivents (dues més que amb les mesures vigents), permetent les taules d’un màxim de sis persones en l’hostaleria.\nAixí mateix, s’ha anunciat que des d’aquest pròxim dilluns es flexibilitzaran les condicions per a visitar les residències immunitzades.\nLA RESTA DE MESURES ES MANTENEN\nPel que respecta a la resta de mesures, es mantenen les que estaven vigents: tancament perimetral autonòmic, toc de queda entre les 22 i les 6 hores, un terç de l’aforament en interior d’establiments amb tancament a les 18 hores, incloent-hi les terrasses.\nEl dia 22 d’abril tindrà lloc la pròxima reunió de la mesa interdepartamental i, si les xifres actuals es consoliden, es podran avançar en la relaxació de les restriccions.\nSi les dades continuen sent positives la Comunitat Valenciana alçarà el perimetratge autonòmic abans que decaiga l’estat d’alarma, previst per al 9 de maig.\nBAIXADA DRÀSTICA DE LA MORTALITAT\nEl president ha recordat que “25 dies després i des de la màxima prudència la Comunitat Valenciana ha baixat la incidència a la meitat, tenim la menor presència del virus de tota Espanya (cinc vegades inferior a la mitjana estatal) i no hi ha cap país d’Europa amb una incidència menor que la Comunitat Valenciana. A més, la baixada de la mortalitat ha sigut dràstica”.\nEn aquest sentit, el cap del Consell ha agraït el treball de la ciutadania i dels sanitaris i ha avançat que entre hui i demà la Comunitat Valenciana arribarà al milió de dosis administrades, sent l’autonomia amb major índex d’administració de vacunes.\nRespecte a la vacunació amb AstraZeneca en persones menors de 65 anys, la consellera Barceló ha afirmat que “tenim marge per a realitzar estudis perquè aquesta dosi s’administra al cap de 12 setmanes” i ha anunciat que “si no hi ha canvis i no és necessari administrar la segona dosi, anul·larem les cites previstes”.\nUn transport als punts de vacunació massiva, la idea que estudia Conselleria\nCap cas positiu en les residències de la Comunitat Valenciana en les últimes 24 hores\nJanssen, la vacuna de l'esperança


(S'ha redirigit des de: Umbro (marca))\nLocalitzada a Cheadle, prop de Manchester, la companyia aviat es va establir com una força a tenir en compte en nombrosos equips de futbol. Aquella mateixa època va estar marcada esportivament pel fet de passar de ser un passatemps popular a convertir-se en un esport nacional. Umbro (un acrònim del seu nom anterior, Brothers Humphrey) realment va començar a guanyar-se el reconeixement nacional quan es van començar a desenvolupar els equips intel·ligents, adaptats tant per el Portsmouth FC i Manchester City FC l'any 1934.\nNo obstant això, Umbro avui en dia és potser més coneguda a causa de la seva llarga associació amb l'equip nacional d'Anglaterra. Una associació que es remunta a l'any 1954. Nike, Inc. comprà l'empresa en 2007. Umbro ha vestit a equips de gran talla mundial com la selecció d'Anglaterra, la Selecció de futbol de Gal·les, la selecció d'Irlanda del Nord, el de la República d'Irlanda, el Manchester City, el Rangers FC, el Blackburn Rovers FC, el Sunderland i el Nottingham Forest FC.\n1977: El Liverpool guanya una lliga i una Copa d'Europa de futbol i comença el seu inici de la dècada d'èxit en el futbol que farien servir kits Umbro per a una gran part d'aquest període.\n2009: Umbro va acordar el patrocini del Manchester City per 10 anys, que en 2012 canvià a Nike.\nObtingut de «https://ca.wikipedia.org/w/index.php?title=Umbro&oldid=24093212»


L'ANDANA: Es recupera el transport públic gratuït a l'IES l'Estació\nEs recupera el transport públic gratuït a l'IES l'Estació\nDesprés de tres cursos complets de supressió del servei, la Conselleria d'Educació aprova el transport escolar gratuït des d'Ontinyent a l'IES l'Estació. La mesura de supressió presa en 2012 ja havia sigut qüestionada en 2014 pel Tribunal Suprem de Justícia\nManifestació realitzada a Ontinyent el dia\n21 d'octubre de 2012 en protesta\nper la supressió del transport escolar.\nEl passat dilluns, dia 28 de setembre, la Conselleria d'Educació de la Generalitat Valenciana ha comunicat a la direcció del Centre i a l'empresa encarregada del transport escolar que –si més no- es podrà disposar de forma immediata d'un autobús gratuït per al transport de l'alumnat, amb possibilitats d'ampliació a dos vehicles en pocs dies. L'alumnat beneficiat serà prioritàriament el de 1r i 2n d'ESO. Amb la possible ampliació es podrà també donar cobertura a 3r i 4t d'ESO. La ruta 4613228 s'integra a la capçalera de la ruta del Centre, la 4613222, que també dona servei a l'alumnat de Fontanars.\nAmb aquesta mesura, es corregeix la injustícia comesa en setembre de 2012, a dos dies de començar el curs escolar, quan va ser cancel·lat el transport a 231 alumnes. Per a la supressió d'aquest transport escolar es va esgrimir l'argument que la distància de la localitat al centre IES l'Estació era inferior a tres quilòmetres en línia recta. Precisament, aquesta controvertida mesura va ser contestada en octubre de 2014 per la sala contenciosa administrativa del Tribunal Superior de Justícia (TSJ) valencià que anul·lava l'ús del terme "en línia recta" emprat en la resolució de la Conselleria d'Educació per al curs 2012/2013, ja que es considerava incorrecta per "falta de motivació" i "tracte desigual".\nLa supressió en 2012 del transport escolar va donar lloc a les conseqüents manifestacions i protestes de tota la comunitat escolar de l'IES l'Estació, especialment de l'alumnat i dels pares i mares (AMPA), a les quals es van sumar la corporació municipal. Precisament en aquest sentit, Pere Vañó, director del centre, vol manifestar el seu agraïment tant a l'alcalde, Jorge Rodríguez, com al regidor d'educació en aquell moment, Pepe Pla, pel seu incondicional suport en aquesta demanda que s'ha demostrat tan justa.\nPublicat per L'ANDANA a 20:53\nEs recupera el transport públic gratuït a l'IES l'...\nProjecte Second Round a l'IES l'Estació\nArranca el curs 2015-2016


Vila-seca en Comú demana ampliar el transport públic per la Festa Major\nAbr 21, 2022 | Acció Municipal, Sala de premsa\nConsideren que el transport públic és la millor opció per desplaçar-se pels diferents nuclis del municipi durant aquests dies.\nEl Grup Municipal de Vila-seca en Comú ha demanat en la darrera sessió ordinària del Consell Rector del Patronat de Turisme, celebrada el passat dimarts, augmentar l’horari del servei de transport públic els dies de la Festa Major d’Estiu.\nVila-seca celebra la seva Festa Major d’Estiu pels voltants del 25 de juliol (Sant Jaume) i 3 d’agost (La Invenció del Cos de Sant Esteve). Els carrers i places dels diferents nuclis del municipi s’omplen de música, alegria i tradicions en unes festes pensades per sortir al carrer i gaudir amb els amics i la família.\nDes de la coalició d’esquerres estimen que ampliar l’horari del servei de transport públic garanteix que tothom pugui gaudir de les Festes de forma més segura. Així mateix, consideren pertinent garantir la mobilitat a aquells veïns i veïnes que no tinguin transport particular i vulguin gaudir de les Festes.


El fin es mi principio (Das ende ist mein Anfang) | PreViu Cultural\nEstrena el pròxim 15 de Juliol\nTrobaràs al link de la cartellera on veure el film:\nWeb on veure el Film\nBasat en el Bestseller de Tiziano Terzani\nQuan un home extraordinari que ho ha viscut tot veu apropar-se la seva fi, decideix cridar al seu fill per reunir-se amb ell per última vegada a la seva casa de la Toscana.\nLa seva intenció és compartir unes valuoses converses sobre la vida que ha portat com a corresponsal de premsa en el sud-est asiàtic, els canvis polítics i socials dels quals ha estat testimoni, i la transformació espiritual que ha experimentat en els seus últims anys. Però el més important per a ell és transmetre al seu fill com preparar el terreny per a l'última gran aventura que li queda per viure.\nDrama. Durada 98 minuts\nUna pel·lícula sobre la mort que ofereix a l'espectador motius per viure i indaga sobre el què realment importa, l’aquí i l'ara. No només no deprimeix sinó que mostra el camí per ser capaços de canviar alguna cosa i fixar el nostre propi rumb.\nNovi – Nicoló Fitz\nBruno Ganz va néixer a Suïssa (1941), viu a Zuric. Parla alemany, francès i anglès, el que li ha donat una gran versatilitat en la seva carrera com actor. Va començar en el món del teatre i en la dècada de 1960 ja era un actor reconegut en els escenaris berlinesos. La seva actuació a la pel.lícula Die Marquise von O (La marquesa de O), dirigida per Eric Rohmer, va atreure l'atenció internacional sobre ell.\nEl 1977 va protagonitzar amb Dennis Hopper Der Amerikanische Freund (L'amic americà), de Wim Wenders, i l'any següent se'l va veure amb Gregory Peck i Laurence Olivier a The Boys from Brazil (Els nens del Brasil). El 1979 va encarnar a Jonathan Harker en Nosferatu: Phantom der Nacht (Nosferatu, vampir de la nit), de Werner Herzog.\nGanz ha actuat recentment amb Joseph Fiennes, Alfred Molina i Peter Ustinov en Luther, i ha interpretat a un científic deshonest a la pel·lícula de Jonathan Demme The Manchurian Candidate (El missatger de la por).\nEs tracta d’un relat pausat, gairebé documental, sobre l'art de morir. Una pel·lícula rodada en precioses localitzacions, on es deslliga un gran cinema emocional amb la força de les imatges i les paraules.\nEl que vol escriure, ha de viure. (Jo Baier ), Tiziano Terzani és l'exemple ideal que il·lustra aquesta frase. Per poder explicar alguna cosa cal viure moltes coses. Cal tenir experiències i també anar pel món amb els ulls ben oberts.\nWeb Oficial dels Cinemes Verdi


La passió pel LEGO omple el MNACTEC - Diari de Terrassa\nAquest cap de setmana, el Museu Nacional de la Ciència i la Tècnica de Catalunya ha acollit la novena edició de Catbrick, la gran exposició de maquetes LEGO. L’activitat pretén apropar a nens, joves i adults el món de les construccions de brics de joguina. La pandèmia va provocar que l’edició del 2020 no es pogués dur a terme, però alhora ha permès que la creativitat aflorés entre els aficionats, i l’edició del 2021 ha arribat amb més ganes que mai.\nFOTOS: Catbrick 2021, passió pel LEGO al Mnactec\nAmb més de 30 maquetes exposades, els terrassencs i terrassenques han pogut gaudir de gran varietat: maquetes de LEGO City i el seu circuit de trens, un fons marítim amb increïbles criatures aquàtiques, el món Ninjago que recorre els carrers orientals, una gran col·lecció de personatges representats amb Brickheadz; diversos escenaris de Star Wars; un port molt apocalíptic; una microciutat i una muntanya russa, entre d’altres. Algunes d’aquestes maquetes afegien moviment, fet que fascinava als nens i nenes visitants.\nLa mostra de maquetes ha tingut tan bona rebuda que ha esgotat totes les entrades de les franges disponibles per veure l’exposició, que eren dissabte durant tot el dia i aquest diumenge de 10 hores a 14:30 hores. Al voltant d’unes mil persones s’han apuntat a l’acte. Les famílies han tingut un paper important dins la gran expectació de l’activitat, ja que molts pares i mares han volgut portar els seus fills a presenciar les diverses construccions. Óscar Martín ha acudit a l’exposició amb la seva família, que comparteix l’afició per la construcció amb blocs de joguina: “La meva dona i jo sempre hem estat grans aficionats al LEGO, i ara li hem transmès al nostre fill. Ens agrada reconstruir maquetes a casa nostra”.\nLa passió pel LEGO no té edat. Jero Morente, president de l’associació HispaLUG, ho ha confirmat: “El LEGO és universal. A l’associació tenim aficionats de totes les edats: des del Frank, de 12 anys, fins al Pep, de 70”. HispaLUG és una organització sense ànim de lucre que té com a objectiu fonamentar l’activitat lúdica de jugar amb LEGOS, i organitza anualment Catbrick, l’exposició que recull les construccions dels aficionats als brics de Catalunya. L’associació compta amb més de 70 socis i és probablement la més gran a nivell estatal en matèria d’aficionats als LEGOS.\nMarc Suárez, organitzador de Catbrick 2021 i creador de les maquetes del fons marí i Ninjago, assegura que el LEGO és més que una passió “És una via d’escapament, especialment en pandèmia. El confinament ha estat la inspiració per moltes d’aquestes maquetes”. Pere Domingo, autor d’una maqueta d’una muntanya russa inspirada en les atraccions de Dragon Khan i Ferrari Land, hi està d’acord: “He trigat 6 mesos a tenir-la completa, però tota la feina té la seva recompensa al veure que causa gran expectació entre el públic”.\nAlguns terrassencs aficionats agraeixen que aquesta edició s’hagi celebrat a Terrassa, com la Montserrat Llobet i el seu fill, que han vingut a visitar l’exposició amb molta il·lusió: “Estem molt contents que hi hagi activitats com aquesta a Terrassa, perquè així també podem gaudir de la nostra passió pel LEGO a la nostra ciutat”. Els participants també podien jugar a diversos jocs relacionats amb el LEGO a través de codis QR, com un concurs de construccions, endevinar quantes peces de LEGO hi havia dins d’un pot o cercar quatre figuretes de Wall-e amagades dins de l’exposició.\nCiència-ficció al MNACTEC\nCine a la fresca al pati del MNACTEC\nVigília de Sant Joan a ritme de rock i pop


El Museu d'Art Contemporani Gas Natural Fenosa (MAC) inaugura a Barcelona "Totes les coses del món", del fotògraf Ricky Dávila — Naturgy\nL'exposició es podrà visitar a la sala d'exposicions de la seu de Gas Natural Fenosa a Barcelona (plaça del Gas, 1) fins al 6 de març de 2015.\nEl Museu d'Art Contemporani Gas Natural Fenosa (MAC) ha inaugurat avui, a Barcelona, l'exposició "Totes les coses del món", del fotògraf Ricky Dávila (Bilbao, 1964). L'exposició es podrà visitar a la sala d'exposicions de la seu de Gas Natural Fenosa a Barcelona (plaça del Gas, 1) fins al proper 6 de març de 2015. L'acte d'inauguració ha disposat de la participació de la directora del MAC, Carmen Fernández Rivera, i del mateix artista, Ricky Dávila.\nA cavall entre la fotografia i la poesia, l'artista proposa un projecte particular de descens i introspecció personal dut a terme entre els anys 2010 i 2013. "Totes les coses del món" està plantejat com un treball fotogràfic en el qual l'autor combina el seu imaginari visual amb la seva poesia escrita al llarg d'una cuidada selecció de 46 fotografies, de les quals sis són poemes fotografiats. El projecte complet consta de 88 imatges, entre les quals l'autor ha fet una selecció per a aquesta exposició a Barcelona, i el projecte expositiu s'ha completat amb un llibre editat per a l'ocasió.\nEl títol de l'exposició evoca el descobriment de l'escenari propi (els éssers estimats, la família, la memòria...) com a mesura del cosmos. Flueix, a més, una idea subscrita per l'autor: "El temps, molinet infatigable, redueix tot record al miratge d'una mera il·lusió".\nMés en sintonia amb la metàfora i la poesia que amb els cànons editorials, l'exposició consagra l'autor com a poeta visual a la recerca d'ànimes, rostres, emocions i històries captivadores. Amb unes fotografies dotades d'una extraordinària força visual, "Totes les coses del món" torna a donar fe d'una de les màximes de Ricky Dávila, segons la qual les imatges han de fer somiar i despertar curiositats.\nGas Natural Fenosa vol donar suport i potenciar l'extensa activitat del seu Museu d'Art Contemporani tant a Galícia, seu d'aquest espai expositiu, com allà on la companyia desenvolupa la seva activitat empresarial a Espanya i al món. Es tracta d'exportar l'ampli ventall d'opcions expositives que ofereix anualment el Museu i permetre que les obres exposades puguin ser contemplades per públics diversos.\nDurant els mesos que duri la mostra de Ricky Dávila a Barcelona, com ja va fer en les anteriors exposicions, el Museu oferirà visites comentades per a grups i persones que individualment ho sol·licitin, i engegarà un singular programa de participació social i educativa a través de l'art contemporani, en relació amb l'obra d'aquest artista basc, adreçat a educadors, escoles i persones amb diversitat funcional.\nUn artista vinculat al món de l'arquitectura\nRicky Dávila (Bilbao, 1964) és llicenciat en Biologia a la Universitat del País Basc, però aviat la fotografia es va revelar com la seva autèntica vocació. Es va graduar al prestigiós International Center of Photography de Nova York, el 1990, i al llarg d'una dècada va conrear el terreny del reportatge, amb treballs publicats a escala nacional i internacional.\nD'entre els guardons més significatius amb què ha estat distingit el seu treball, en destaquen el Fotopres, II World Press Photo i Ortega y Gasset. Actualment, compagina la seva feina personal amb la direcció del Centre de Fotografia Contemporània de Bilbao.\nRicky Dávila és autor dels llibres de fotografia Ricky Dávila, Nubes de un cielo que no cambia i Ibérica, Alakrana, Manila y Retratos. En paral·lel, el seu treball ha donat peu a una vintena d'exposicions individuals entre les quals figuren "Ibèrica", "Manila", "Núvols d'un cel que no canvia", "Els objectes perduts", "Lux Dubia", "No vodka on the Moon", "Retrats" i "Ricky Dávila".\nL'amor, la mort, l'amistat i el pas del temps són alguns dels principals temes als quals recorre l'artista, que fuig dels dictats del mercat.\nEl Museu d'Art Contemporani Gas Natural Fenosa (MAC)\nAl llarg dels darrers anys, el MAC s'ha consolidat no només com a seu expositiva, sinó també com a lloc de trobada per a artistes, aficionats i públic, i ofereix un ampli programa d'activitats culturals, educatives, socials i artístiques que inclouen exposicions temporals, cicles de conferències, tallers per a escolars i per a professionals. Destaca també l'àmplia activitat del museu en el camp de l'acció social, amb un singular programa de participació social a través de l'art contemporani adreçat a persones amb discapacitat.\nInformació general (PDF 333 Kb)\nImatge de recurs 1 (JPG 862 Kb)\nImatge de recurs 2 (JPG 896 Kb)


paísvalencia « Toni Mestre\nPàgina d'inici » Posts tagged 'paísvalencia'\nTag Archives: paísvalencia\nMai 5, 2021 9:00 pm / Deixa un comentari\nEl fenòmen cultural que generen autors, actors i públic durant una representació teatral és únic. I quan les coses van bé, extraordinari. Precisament aquests últims dies hem tingut a València tres espectacles excepcionals, vivificadors, que no m’he perdut. Els tres han atret un públic nombrós que omplí de gom a gom l’Espai Moma, el Teatre Principal i la Sala Rialto. Afortunadament, perque, al contrari del cinema, l’espectacle dramàtic sense gent resulta incomplet.\nA l’Espai Moma, gràcies Carles Alfaro per tant d’amor al país i al teatre, el “Don Giovanni” de Mozart. Un muntatge digníssim, on més enllà del drama barroc del burlador es resalta amb ironia la rebel.lió del llibertí divuitesc, molt ben resolt escènicament i cantat i interpretat deliciosament. Públic entés, edat jove-mitjana, bravos finals. Al Principal un muntatge digne de la sala: “La brisa de la vida” de l’anglés David Hare, de qui fa poc veiérem al Rialto, i en català, “Celobert”, amb uns extraordinaris Josep Mª Pou i Roser Camí. Aquesta és un obra per a dues grans actrius. I Lluís Pasqual, el director, les ha trobades: Núria Espert i Amparo Rivelles. Magnífiques les dues. Però jo em decante pel gran treball de l’Espert. Genial. Quina lectura del personatge, quins gestos, quins silencis, quina progressió dramàtica… Vaig tenir la sensació d’assistir a un acte de creació artística sublim. Públic de mitjana edat que omplia en teatre fins a les banderetes i va aplaudir tèbiament. Crec que l’obra els venia gran. O s’esperaven una altra cosa.\nI finalment, al Rialto, “El rey se muere”, de l’immens Ionesco, muntat pel Teatro de la Abadia de Madrid. Un text radiant i colpidor sobre la mort, bona proposta escènica, secundaris regulars i un protagonista d’enorme talla dramàtica: Francesc Orella (bravo!) a qui ja havíem aplaudit en “La caiguda” que ens va oferir Moma Teatre. Públic lliurat. Ah, teatre, quina bella paraula màgica!\nToni Mestre. 02.05.04\nAbril 28, 2020 8:00 pm / Deixa un comentari\nEls valencians parlem sovint de “normalització”. Per contra els habitants dels països castellans veïns no en parlen mai. És natural. Ells són normals. Ells tenen un Estat perfectament organitzat que vetla pels seus interessos nacionals. Nosaltres només tenim un poder regional vicari, i a més a més votem sobretot partits (diguem-ne foranis, centralistes… sucursalistes al capdavall) que posen els nostres interessos en mans d’uns governs que defensen el que defensen. Ells tenen una llengua i una cultura que compten amb mitjans de comunicació propis; unes escoles on només s’ensenya en castellà; una història i uns mites acceptats per tothom; un punt de vista nacional únic en economia, política exterior o comunicacions.Nosaltres només som normals a l’hora de pagar. Paguem igual o més que ells, però a canvi rebem les engrunes de la seua taula.\nÉs lògic que ens obsessione la normalitat. Però la normalitat, com va escriure Pere Gimferrer a començaments dels vuitanta, “no està només en un punt. O bé totes les coses, a tot arreu són normals, o bé no podem pas, a dreta llei, parlar de normalitat”. Des d’aleshores hem avançat molt, moltíssim. Sempre amb pals a les rodes, tot cal dir-ho, i amb l’esforç heroic de col.lectius admirables. I hi ha parcel.les especialment vistoses on el camí fet es nota més. Però què lluny estem encara de la normalitat que tenen, com he dit, els castellans. O els francesos.\nSeguint amb Gimferrer, el principi de normalitat lingüística que observem al carrer o a l’escola, cal que es base sobre tot, en la normalitat “a casa”, on la llengua cal que estiga instal.lada al fons de la consciència individual de cadascú: “ja que la llengua no és sinó expressió d’una determinada manera de trobar-nos en el món, d’orientar-nos”. Parlarem, llegirem i escriurem valencià, doncs, si, d’una manera clara i evident, ens sentim valencians. O preferirem seguir desorientats? Orientats cap a Madrid, vull dir.\nToni Mestre. (Publicar diumenge 4.03.01)


Aquesta tarda comença la VI edició del Cicle de conferències de la Comissió Intercol·legial de Sèniors.\nEl CEESC col·laborem en aquest cicle de conferències per primera vegada. Són un total de nou ponències de temàtica diversa que es duran a terme entre octubre i juny a les seus dels col·legis professionals col·laboradors, amb entrada lliure i oberta a tothom. Com a col·legi oferirem la conferència "L'educació social: ofici vell, professió nova", a càrrec del Sr. Lluís Vila Savall, el dimarts 21 d'abril a les 18h.\nHas de ser-hi. Fotoperiodisme en estat pur, a càrrec del Sr. Pepe Encinas (fotoperiodista) - Col·legi de Metges de Barcelona\nDimarts 29 d'octubre a les 18h.\nGeopolítica: poder, prosperitat i pobresa en el món, a càrrec dels Sr. Santiago Iglesias (economista, advocat i censor jurat de comptes) i Sr. Josep M. Viedma (economista i enginyer industrial) - Col·legi d'Actuaris de Catalunya\nL'homeopatia en el context dels tractaments complementaris, a càrrec del Dr. Guillem González (vicepresident de la Secció de Metges de Tractaments Complementaris del Col·legi de Farmacèutics de Barcelona) - Col·legi de Farmacèutics de Barcelona\nEls catorze vuit mils: tancant el cercle, a càrrec del Sr. Ferran Latorre (alpinista i divulgador) - Col·legi d'Economistes de Catalunya\nOli amb un llum...la negociació, a càrrec del Sr. Josep Masdeu (actuari d'assegurances i doctor en Ciències Econòmiques) - Col·legi d'Enginyers Industrials de Catalunya.\nDimarts 18 de febrer a les 18h.\nEpidèmia de rèptils, a càrrec del Dr. Enrique Rubio (cap del Servei de Neurocirurgia de l'Hospital de la Vall d'Hebron) - Col·legi de Periodistes de Catalunya.\nDimarts 17 de març a les 18h.\nL'educació social: ofici vell, professió nova, a càrrec del Sr. Lluís Vila Savall (vicepresident del Col·legi d'Educadores i Educadors Socials) - Col·legi de Procuradors dels Tribunals de Barcelona.\nDimarts 21 d'abril a les 18h.\nCom funciona el cervell, a càrrec del Dr. Oscar Pino López (neuropsicòleg, adjunt al Servei de Psiquiatria de l'Hospital General de Granollers) - Col·legi de Metges de Barcelona.\nDimarts 19 de maig a les 18h.\nLa meva experiència vital: Com superar la mort d'un familiar en accident de tràfic, a càrrec de Montserrat Montal Gibert (procuradora dels Tribunals) - Col·legi de Psicòlegs de Catalunya.\nDimarts 16 de juny a les 18h.


Teixint històries fantàstiques\nEl col·lectiu d’estudiants “LoFantástico” de la UAB ens convida a endinsar-nos en l’intrèpid món de la fantasia des de la literatura, el cinema o el teatre.\n“LoFantástico” està associat al grup d’investigació acadèmic “Grupo de Estudios sobre lo Fantástico (GEF)”, amb qui hi col·laboren activament, ajudant-los en l’organització i el desenvolupament de congressos i altres activitats. No obstant això, però, la seva principal ocupació és coordinar el “Club de lectura. Visiones de lo Fantástico”, obert a tota la comunitat universitària.\nEl Club es reuneix el primer dimecres de cada mes a la Sala Polivalent de l’Edifici l’Àgora, a les 16.00 h. La finalitat de les sessions és enriquir els coneixements i els estudis acadèmics de tothom qui hi participa, mitjançant la presentació i l’anàlisi de textos que permeten abraçar un ampli ventall de temàtiques socials i culturals. Així, cada sessió és conduïda per una persona estudiant de doctorat, màster o grau, interessada en el gènere fantàstic. En primer lloc, presenta el text seleccionat per a aquell dia i posteriorment, es fa un debat de col·lectiu sobre els aspectes més rellevants de l’obra.\nEnguany, “LoFantástico” ha realitzat la 3a edició del Club de Lectura amb la intenció de centrar-se en la figura del Monstre Fantàstic, de la mateixa manera que es va fer en el 2n Congrés Internacional organitzat pel GEF el passat mes de desembre.\nAmb tot, us animem a participar-hi i a gaudir del deliciós berenar que ofereixen! “LoFantástico” també permet la possibilitat de convalidar l’assistència al Club de Lectura amb 1 crèdit ECTS. No dubteu en seguir-los al Facebook o a posar-vos-hi en contacte per correu electrònic!!\nActivitats Plaça Cívica, Club de Lectura, Col·lectius, CULTURA, literatura fantàstica, LLIBRES


Catalunya, per sota de la mitjana espanyola en rendiment en matemàtiques i ciències a 4t de primària, segons un estudi La República\nACN Barcelona.-El rendiment en matemàtiques i ciències a 4t de primària ha baixat a Catalunya i a l’Estat, segons l’Estudi Internacional de Tendències en Matemàtiques i Ciències (TIMSS, en anglès). […]\nACN Barcelona.-El rendiment en matemàtiques i ciències a 4t de primària ha baixat a Catalunya i a l’Estat, segons l’Estudi Internacional de Tendències en Matemàtiques i Ciències (TIMSS, en anglès). Així, Catalunya obté una puntuació de 494 en matemàtiques l’any 2019, cinc punts menys que en l’informe anterior (2015). La mitjana de l’Estat és superior: aconsegueix un 502, però també baixa respecte al 2015, quan va obtenir 505 punts. La mitjana de l’OCDE és de 527, i la de la UE és de 513. Pel que fa a les ciències, Catalunya assoleix un 504, set punts menys que fa quatre anys. Espanya està per sobre, amb un 511, però també set punts menys que el 2015.\nAquests resultats tant de Catalunya com de l’Estat es consideren una puntuació intermèdia, que és la situada entre 475 i 550 punts. Per sobre d’aquest barem hi ha països com Corea, Japó, Irlanda del Nord i Anglaterra en matemàtiques. Els dos primers països i Finlàndia superen els 550 en ciències.


LA DONA CEGA COMPARTEIX COM LA GENT LI EXPLICAVA ELS COLORS QUAN ERA PETITA, ALTRES PERSONES INTENTEN EXPLICAR-LOS TAMBÉ PANDA AVORRIT - ALTRES\nLa dona cega comparteix com la gent li explicava els colors quan era petita, altres persones també intenten explicar-los\nLa majoria de nosaltres donem el color per descomptat. És una de les funcions més importants que fem servir per descriure l’aspecte de les coses, però probablement quedareu en blanc si proveu de descriure el que fa que alguna cosa sigui verda. Si alguna vegada heu tingut aquest debat clàssic sobre si 'el meu vermell és el vostre vermell', probablement us haureu adonat que quan intenteu descriure alguna cosa a partir de la vostra pròpia percepció visual, qualsevol comparació que feu és & hellip també a partir de la vostra percepció visual.\nJa sembla una mica confús, així que parlem de com ho fem llauna descriu els colors, o almenys intenta fer-ho. Recentment, algú va iniciar un fil de Twitter preguntant com explicar els colors a una persona cega que no té absolutament cap referència visual. Alguns dels recursos que van aparèixer, com ara una publicació al bloc d’algú que va néixer sense cap percepció de la llum i que la va adquirir quirúrgicament més endavant de la vida, i un llibre infantil que descriu el color a través d’impressions elevades i símils, són fascinants i poètics.\nAlgú va trobar una publicació sobre com una persona cega tenia els colors descrits\nCrèdits de la imatge: tarrrj\nCrèdits de la imatge: El tall\nLa publicació recordava als usuaris de Twitter altres escrits que havien vist\nCrèdits de la imatge: heckdgehog\nCrèdits de la imatge: bubbumbubblegum\ntotes les coses dolentes que van passar el 2020\nCrèdits de la imatge: les seves històries antigues\nUn comentarista, però, fa un gran punt: que les nostres associacions emocionals amb el color són subjectives, així com el simbolisme del color d’una cultura a l’altra. Durant anys, els dissenyadors han hagut de ser curosos amb el colors que utilitzen per comercialitzar productes internacionalment, ja que, tot i que un color ardent com el vermell pot provocar ànims a Occident, algú d’una cultura de l’Orient Mitjà que consideri el vermell un senyal d’alerta probablement ho pensaria amb aprensió.\nEls comentaristes aprecien l’escriptura, però dubten que sigui possible descriure els colors de manera objectiva\nCrèdits de la imatge: _muslimah_h\nCrèdits de la imatge: KarolineAnukhet\nCrèdits de la imatge: PinkTingz\nhumans fets per sobreviure a un accident de cotxe\nLa naturalesa abstracta de les descripcions va tocar molt d’acord amb alguns comentaristes que van intentar escriure els seus. Alguns d’ells són bastant relacionables: si viviu en algun lloc molt al nord, probablement passareu molts dies grisos, mentre que algunes persones es van embogir amb el format i es van aventurar en l’absurditat i la paròdia.\nA continuació s’explica com alguns comentaristes descriurien els colors, per bé o per mal\ncom treure les coses de les paraules\nimatges per veure els gats


Vodafone – We Love Work Spaces\nAny de Construcció: 2008-2009\nSuperfície del solar: 2.513m2\nSuperfície Construïda: 859m2\nSingularitat i caràcter: L’edifici és un icona per l’entorn més proper. I el seu caràcter ve donat per un joc de peces prefabricades que es desplacen unes de planta baixa, respecte les superiors de planta primera, donant un joc i unes energies molt singulars i agradables.\nLa distribució interior es simplifica a base d’una franja unificada per les estances humides i per les estances que necessiten de més compartimentació; i es deixa a la franja del seu davant les zones de treball amb espais oberts, aprofitant-ho per treure partit a les obertures/finestres generades per les façanes a sud.\nEconomia de recursos: Tota l’estructura s’ha planejat que fos prefabricada, també els panells de façana, així es reduïa tant el cost d’obra com el temps d’execució (empresa dels prefabricats: www.prefabricatspujol.com). Els envans interiors s’han fet de pladur.\nTractarem les teves dades per poder posar-nos en contacte amb tu, resoldre els teus dubtes i atendre les teves sol·licituds d'informació. Pots revocar el consentiment, exercir els drets d'accés, rectificació, supressió, oposició, limitació del tractament i portabilitat escrivint-nos a hola@weloveworkspaces.com. Més informació a la Política de Privacitat.


Remeis naturals per a la candidosi orofaríngea – Botanical online\nInici › Plantes medicinals › Remeis naturals per a la candidosi orofaríngea\n1 Plantes medicinals per curar la candidosi\n1.1 Tractament natural de la candidosi oral\n1.2 Causes de candidosi oral\n1.3 ¿Què podem fer per posar-hi remei?\n1.4 Símptomes de candidosi orofaríngea\n1.5 Tipus de candidosi\n1.6 Tractament de la candidosi\n1.7 Fitoteràpia, plantes medicinals i superaliments contra els fongs de la boca\n1.8 Plantes medicinals, suplements i vitamines contra les càndides\n1.9 Quins suplements prendre?\n1.10 Glopejar olis essencials amb propietats anti-càndida\nPlantes medicinals per curar la candidosi\nTractament natural de la candidosi oral\nLa candidiasi orofaríngea és una infecció de la mucosa de la cavitat oral produïda per llevats que sol aparèixer quan baixen les defenses o com a conseqüència o efecte secundari de determinats tractaments. La Candida albicans és el tipus de fong més habitual, que es presenta en el 34-68% dels casos, tot i que a la boca hi habiten altres espècies de Candida que poden estar relacionats amb aquesta afecció, com C. glabrata, C. tropicalis i C. krusei.\nÉs freqüent que els nens amb asma tinguin candidosi oral degut a l’ús de fàrmacs.\nCauses de candidosi oral\nEl 60% de persones sanes tenen càndides a la flora o microbiota normal de la boca, però la infecció només es presenta en determinats casos en que l’hoste és més vulnerable.\nEls factors de risc de tenir càndides són: immunosupressió (per tractaments, estrès, o baixada de defenses), diabetis, ús d’antibiòtics d’ampli espectre, fàrmacs corticoides o desgast d’una pròtesis.\n¿Què podem fer per posar-hi remei?\nVal a dir que tant l’adhesió com la multiplicació de la Candida a l’hoste estan regulades, en gran part, per factors locals (de la boca) i sistèmics (de salut en general) de la persona. Hi ha persones que produeixen menys salivació (xerostomia o boca seca), ja sigui de manera natural o per algun fàrmac o lesió. Per tant, tenir la mucosa en bon estat i mantenir una bona higiene bucal també són aspectes importants a tenir en compte a l’hora de tractar aquesta afectació.\nSímptomes de candidosi orofaríngea\nEls símptomes de candidosi oral es poden manifestar de diferents maneres, algunes d’elles asimptomàtiques, d’altres en canvi poden ser molt doloroses i molestes, en forma d’inflamació, lesions blanques o rogenques que fan mal i dificulten el poder parlar, menjar i fins i tot el sentit del gust. Tot depèn del tipus de candidosi què es tracti:\nLàmina-resum o infografia del tractament natural de la candidiasi orofaríngea a través de la medicina integrativa: alimentació, plantes medicinals i tractament mèdic.\nTipus de candidosi\nEs distingeixen quatre tipus de candidosi orofaríngea:\nPseudomembranosa: Hi ha plaques blanques i eritema (a les genives, llengua i/o mucosa bucal)\nEritematós: Plaques vermelloses llises, dures o toves, al paladar, llengua o mucosa bucal.\nHiperplàsic: Plaques adherides que no es poden treure, generalment apareixen de forma bilateral, a la llengua o al paladar\nEstomatitis induïda per dentadura postissa o pròtesis, es presenta com un eritema llis o granular al voltant de l’àrea on es col·loca la pròtesis.\nTractament de la candidosi\nEl tractament convencional es basa en la utilització d’antifúngics. Encara que és un tractament molt efectiu, en alguns casos pot ser insuficient i complicar la infecció, fent-la més resistent, baixant les defenses del cos, i provocant una cronicitat que agreuja la situació.\nEl més recomanable doncs és una medicina integrativa, és a dir, que el tractament mèdic convencional integri certes teràpies naturals amb la finalitat de millorar-ne l’efectivitat. Es basaria en els següents pilars fonamentals:\nHigiene bucal, començant per canviar de raspall de dents i renovar-lo cada 30 dies. Convé raspallar les dents de forma suau, per no fer ferides a les genives o a la llengua, que podrien agreujar l’estat de la mucosa bucal.\nUtilitzar antifúngics, tal com es prescriuen: ni més, ni menys. Utilitzar en excés aquests medicaments pot lesionar més la mucosa. La idea és utilitzar els medicaments antifúngics en la dosis justa i continuadament, tot el temps que hagi estat pautat. Encara que sembli que la infecció ja està resolta, cal completar tots els dies de tractament per evitar que la infecció reaparegui, doncs això la faria més resistent als antifúngics.\nEvitar irritants de la mucosa: tabac, alcohol, picants, gas (coles i begudes amb gas)\nAugmentar la immunitat a través de la dieta per actuar de forma “sistèmica”, és a dir reforçant la salut en general perquè les defenses tinguin més recursos per lluitar contra les càndides.\nDiversos estudis comencen demostrar que per lluitar contra les càndides sol ser beneficiós disminuir farines, sucres i cereals refinats de la dieta. És millor menjar llegums (índex glucèmic més baix), canviar el pa per llavors o fruits secs, o menjar alguna fruita (dues mandarines pugen menys el sucre que un entrepà, encara que sigui integral).\nConsumir aliments amb vitamina K: Després de prendre molts antibiòtics la vitamina K es pot veure disminuïda degut al mal estat de la flora intestinal. Els aliments més rics en són les crucíferes, com el bròquil, la col kale o els ravenets.\nFitoteràpia, plantes medicinals i superaliments contra els fongs de la boca\nAcompanyant el tractament convencional, el que podem fer des de la dieta, les plantes i l’estil de vida per vèncer la infecció d’una vegada per totes és el següent:\nHigiene bucal, evitar fumar, l’alcohol i l’estrès, és essencial!\nEvitar el sucre refinat, les farines i els cereals refinats\nL’exercici físic i prendre una mica el sol cada dia ajuda a pujar les defenses\nPlantes medicinals, suplements i vitamines immunostimulants i per augmentar la immunitat\nRemeis per tenir més saliva\nAliments que ajuden a tenir la mucosa bucal en bon estat\nPlantes medicinals, suplements i vitamines contra les càndides\nLes plantes medicinals i vitamines que es poden fer servir per augmentar les defenses són:\nEquinàcia, una planta que augmenta les defenses.\nEquinàcia: Es pren en forma de càpsules, segons les indicacions del prospecte. Evitar xarops o preparats de farmàcia que continguin sucre.\nBolets com el Maitake, Shiitake o el Reishi també són remeis per augmentar les defenses.\nAlls, cebes i porros a l’alimentació, són els antibiòtics naturals de la nostra cuina i els aliments més rics en quercitina, una substància vegetal que ajuda al sistema immunitari.\nCuinar amb herbes aromàtiques: Són la “fitoteràpia amagada a la cuina”, tenen propietats antibiòtiques i antioxidants molt potents: romaní, farigola, sajolida, orenga, menta, canyella,…\nSuplement de vitamines del grup B: Hi ha molts motius pels quals poden baixar els nivells d’aquestes vitamines, que també influeixen en la immunitat i en l’estat de les mucoses. A més a més, és un suplement molt econòmic i que pot tenir molts més avantatges que inconvenients (totalment inofensiu), recomanable suplementar cada dia almenys durant dues setmanes (Suplement Complex de vitamina B, que contingui almenys el 100% de la quantitat diària recomanada de totes les vitamines)\nVitamina A: Es troba en gairebé tots els vegetals de colors, però encara més en els vegetals de color taronja i verd. Aquesta vitamina, és essencial per regenerar i preservar la integritat de la mucosa. Menjar abundants aliments rics en aquesta vitamina pot sorprendre per la rapidesa en com actúa, doncs accelera la cicatrització i les membranes estaran visiblement més sanes. Tenen molta vitamina A: els liquats o sucs de pastanaga, crema de pastanaga, el bròquil, la col kale, els pèsols, la carbassa, les pastanagues, els espinacs i les fruites (mango, nectarines, taronja, mandarina,…).\nCom a suplement o “extra” de vitamines A i del grup B tenim l’espirulina, que es pot prendre en pastilles o en pols, afegint-la al final de tot en un puré de verdures, o en un pesto.\nSuplements probiòtics: Convé prendre’ls per ajudar a la flora intestinal a recuperar-se durant i després del tractament amb medicaments. S’han d’evitar preparats que continguin sucres. En el següent article es parla sobre com comprar un bon suplement probiòtic. També ajudaran algunes receptes riques en fibra (efecte prebiòtic) com la patata prebiòtica, el moniato prebiòtic o el porridge de civada.\nVitamina C: És fonamental per tenir bones defenses, s’ha de prendre a través d’una dieta rica en fruita i verdura, però temporalment podem ajudar el cos amb un “extra” a través de suplements naturals, com seria la pols del fruit de la gavarrera o suplements rics en vitamina C de l’acerola (que continguin almenys 200 mg de vitamina C per dosi).\nCúrcuma: És un dels antiinflamatoris naturals més potents que existeixen, juntament amb el gingebre, el romaní i la galanga. Convé prendre habitualment plantes antiinflamatòries, ja que en la candidiasi hi ha un estat inflamatori de l’organisme constant, encara que sigui lleu o localitzat. Per això es recomana cuinar receptes amb cúrcuma, gingebre i romaní, així com una dieta antiinflamatòria. A més a més, estudis en persones asmàtiques van demostrar que aquesta planta podria disminuir la incidència de candidiasi orofaríngea que es sol produir com a efecte secundari del tractament.\nQuins suplements prendre?\nLa majoria dels remeis que s’han donat es poden prendre dins l’alimentació. De tots ells, els únics suplements que es consideren interessants, en general (cal consell personalitzat), són els següents:\nLes herbes aromàtiques són potents antisèptics i antiinflamatoris que hem de prendre en l’alimentació.\nComplex Vitamines del grup B\nVitamina C en dosis de com a mínim 200 mg per comprimit\nSuplements probiòtics: Càpsules de coberta entèrica que continguin com a mínim 1.000 milions (10 elevat a 9) de bactèries tipus Lactobacillus i/o Bifidobacterium.\nInfusions i herbes aromàtiques en abundància a les receptes.\nLàmina-resum o infografia de les principals plantes medicinals, aliments i suplements per el tractament natural de la candidiasi orofaríngea.\nGlopejar olis essencials amb propietats anti-càndida\nAbans de res, cal dir que els remeis amb olis essencials no es poden utilitzar en nens ni en dones embarassades perquè estan contraindicats.\nAmb els olis essencials s’ha d’anar encara més en compte, ja que sempre s’han de diluir, no es poden empassar, i en excés resulten molt irritants. Es podria utilitzar diluint dues gotetes d’oli essencial en mig got d’aigua (25-50cc) i glopejar enèrgicament durant uns 5 minuts i escopir. Es pot fer 1 o 3 cops al dia.\nÉs millor començar amb poc i ser constants que passar-se, recordem que els olis essencials són molt concentrats i poden produir cremades si se’n pren massa o si no es dilueixen. En cap cas es recomana més de 5 gotetes.\nEls olis més potents contra la càndida són els rics en timol i l’arbre del te:\nEn estudis científics, l’orenga ha demostrat un efecte antifúngic força potent contra les càndides, per això es presenta com una bona opció de tractament. L’oli essencial és la part més medicinal, que es pot trobar pur, o obtenir, menys concentrat, a partir de la infusió de la planta.\nAjwain / Oomam (Trachyspermum ammi): És una espècia de la família botànica de l’api que té un aspecte semblant als granets d’anís. Estudis científics han demostrat que l’oli essencial és un potent antifúngic, especialment efectiu contra les càndides. Es una espècie de la família de l’api que tenen un aspecte molt semblant a l’anís. L’oli essencial es molt potent contra la Cándida.\nArbre del tè (Melaleuca alternifolia): l’oli essencial d’aquest arbre d’origen australià és un potent antifúngic efectiu per eliminar càndides.\nNo es poden fer servir aquests remeis amb olis essencials si hi ha lesions a la boca. En aquests casos, si hi ha aftes, lesions o úlceres, són més segurs remeis de gargarismes amb infusió concentrada de farigola (freda), que també és una planta molt rica en timol i, de fet, un dels antisèptics més apreciats en fitoteràpia.\nMés informació sobre remeis naturals.\nRemeis gingivitis o inflamació de les genives\nCalceolaria integrifolia cultiu


Qui som - Arenys de Munt\nEns plau donar-vos la benvinguda a la pàgina web d’ERC d’Arenys de Munt. Us convidem a visitar-la i a compartir el nostre projecte polític, a compartir el camí per aconseguir la justícia social i a compartir el compromís nacional per assolir la independència i la llibertat per al nostre país, Catalunya.\nEn aquesta plana web podreu informar-vos i conèixer totes les noticies i activitats que estan relacionades amb la nostra secció local d’Arenys de Munt i la seva història, així com tota la feina que desenvolupem des de l'Ajuntament.\nEsperem que la navegació us sigui agradable, útil i que, potser, us convenci prou com per apuntar-vos i col•laborar amb nosaltres en la tasca de conscienciar la nostra societat per aconseguir un país sobirà. Qualsevol ajuda, per petita que sigui, és molt valuosa per poder aconseguir aquest objectiu comú i per poder transformar una utopia en realitat.\nUs reiterem, un cop més, la voluntat i el compromís de treballar per Arenys de Munt, i us convidem a participar d'aquest projecte per fer proper el nostre ajuntament, i tot allò que s’hi debat, a la gent del nostre poble.\nFinalment, us volem transmetre que restem oberts a que ens feu arribar qualsevol comentari, idea o suggeriment a través de les nostres xarxes socials (twitter, facebook i instagram) o al nostre correu electrònic: [email protected]\nBenvinguts a la nostra pàgina web i gaudiu de la visita.


Temes gènere (2) televisió (2) cinema (2) periodisme (1)\nAutors Esquirol, Meritxell (2)\nResultats de la cerca "Esquirol, Meritxell" : 2 resultats\nIdeologia androcentrista: una explicació clara\nRessenyem Mujeres en Medio(s), d'Asunción Bernárdez Rodal. Segons la seva autora, els prejudicis i desconfiances amb els quals part de l'alumnat i professorat s'enfronten a conceptes com igualtat i feminisme, sobretot en àmbits acadèmics vinculats amb les ciències socials i humanitats, segurament neixen per entendre el context comunicatiu com un espai neutral, un espai que suposen lliure de càrregues ideològiques, almenys en qüestions de gènere.\nDavant l'auge de la feminitat mediàtica, on queda el feminisme?\nNo és estrany veure com les dones tenim papers cada vegada més rellevants a la ficció televisiva i a les narracions cinematogràfiques, de la mateixa manera que des de la indústria de l’oci i l’entreteniment s’ofereixen productes pensats i distribuïts estratègicament per als públics femenins. Així doncs, en un primer cop d’ull, podem pensar que estem d’enhorabona.


Illa: "No penso ni tan sols dels meus adversaris més acèrrims que prioritzin interessos electorals a salvar vides" La República\nACN Barcelona.-El candidat del PSC, Salvador Illa, ha assegurat que ni tan sols dels seus adversaris més acèrrims pensa que prioritzen interessos electorals a salvar vides. D’aquesta manera, ha respost […]\nACN Barcelona.-El candidat del PSC, Salvador Illa, ha assegurat que ni tan sols dels seus adversaris més acèrrims pensa que prioritzen interessos electorals a salvar vides. D’aquesta manera, ha respost en una entrevista a Antena 3 les crítiques dels partits que l’acusen d’electoralisme per defensar que les eleccions siguin el 14 de febrer. En aquest sentit, ha demanat que se sigui raonable també en campanya electoral i no es pensi que la gent fa coses amb “maldat”. Illa ha defensat que el dret de vot és “fonamental” i que es pot exercir amb els protocols adequats, i ha considerat “fora de lloc” les crítiques que l’acusen d’electoralista. “No jugaré a veure qui la diu més grossa. No és el que reclama la societat ni el moment que estem vivint”, ha conclòs.\nPel que fa al format dels mítings de la campanya electoral, Illa ha celebrat que s’hagi rectificat i ara es demani als ciutadans que no trenquin el confinament municipal per assistir a actes de partits. Segons el candidat del PSC, hi ha maneres de fer arribar les propostes a la ciutadania sense trencar recomanacions sanitàries i evitant sortir dels municipis. En definitiva, ha considerat que es poden donar missatges sense necessitat de fer mítings “que no són convenients donada la situació a Catalunya”.Preguntat per les primeres accions que faria si és president de la Generalitat després del 14-F, Illa ha respost que s’asseguraria que hi ha tots els mitjans per garantir el pla de vacunació i que la sanitat tingui els recursos necessaris per recuperar-se. Després, ha afegit, se centraria en la recuperació econòmica. I és que ha situat la vacunació i la recuperació econòmica com els principals reptes d’aquest any.


FOTO ÈGARA, exposició col·lectiva del Fotoclub Terrassa. Del 31 d’octubre al 27 de novembre\nYou are here: Home / Cultura / Destacats / Exposicions / Fotografia i arts plàstiques / FOTO ÈGARA, exposició col·lectiva del Fotoclub Terrassa. Del 31 d’octubre al 27 de novembre\n‘Trens’, d’Antonio Makeda\nEl Fotoclub Terrassa presenta l’exposició fotogràfica Foto Ègara, a l’Espai Fotoclub del Centre Cultural Terrassa, el 31 d’octubre. És una col·lectiva de membres de la mateixa entitat que recull les millors fotos del seu concurs social de fotografia realitzat a l’any 2019, i que s’emmarca dintre del Festival de Fotografia Emotiva 2020 que organitza l’associació Xafa’t de Terrassa. En aquesta edició del concurs fotogràfic Foto Ègara, se han realitzat cinc temàtiques: viatges, gastronomia, piercings i tatoos, trens i tema lliure.\n‘Tatoo’, de Francesc Iñíguez\nHi han participat, en l’exposició col·lectiva, els fotògrafs i fotògrafes del Fotoclub Terrassa: Raúl Aguado, Marcel·lí Armengou, Òscar Cabrerizo, Sònia Caparrós, Jaume Casanovas, Jordi Chamagué, Antonia Contreras, Antoni Boixados, Antonio Ibañez, Francesc Íñiguez, Toni Llucià, Antonio Makeda, Xavier Mañas, Joan Martínez, Xavier Martínez, Joan Mata, Rubèn Mitjavila, Pep Mota, Dolors Peregrina, Virgili Vera i Xavier Vilamanyà.\nTema lliure, de Xavier Martínez


perquè vol, ara, el PP blindar la inversió/dilapidació en l’AVE? - BARCELONA RADICAL\nperquè vol, ara, el PP blindar la inversió/dilapidació en l’AVE?\nEl PP vol aprofitar els últims mesos de legislatura per blindar les inversions futures en l'AVE (alta velocitat) qüestionades en la seva rendibilitat i retorn social per organismes com el Tribunal de Comptes, estudis elaborats per Fedea, i fins i tot per formacions polítiques, primer catalanes, i ara assumides en part per Ciutadans. En concret, el Tribunal de Comptes ha advertit que el model de finançament actual de les línies ferroviàries d'alta velocitat implica una "important incertesa sobre la sostenibilitat econòmica a llarg termini" d'aquesta infraestructura, atès el seu "elevat endeutament". L'organisme adverteix a més que la situació podria agreujar-se en el futur, una vegada vencin els períodes de carència dels préstecs que el Banc Europeu d'Inversions (BEI) ha concedit a Adif...\nNo obstant això, en la seva proposició, el PP no presenta cap estudi que avali la competitivitat d'aquest tipus de transport. Tampoc no acompanya la petició amb un estudi economicofinancer de la proposta. Es dóna el cas que, fa només una setmana, la ministra de Foment, Ana Pastor, havia anunciat que aquest tipus d'obres requeririen en el futur una anàlisi sobre costos i beneficis de l'obra proposada...\nSegons els dos informes que han elaborat economistes per a Fedea, la rendibilitat de les línies de l'AVE ja construïdes és més que qüestionable i, tret d'algun cas puntual, la inver- sió no es podrà recuperar. Aquests informes també qüestionen els beneficis socials d'aquest tipus d'obra i les implicacions territorials que se li atribueixen.


Adjudicats els treballs de protecció de la Portalada per 4,8 milions | BonDia Diari digital d'Andorra.\nDj., 16/07/2020 - 02:00\nEl Govern ha adjudicat les obres de la Portalada per 4,8 milions d’euros. Es tracta de treballs de protecció contra la caiguda de blocs rocosos que preveuen l’execució d’un peu per estabilitzar per gravetat la part submergida del mur de sosteniment de la carretera, la instal·lació d’ancoratges definitius a la part superior, l’estabilització del talús de la zona nord amb una escullera i la construcció d’un mur pantalla d’entre cinc i nou metres al límit de la carretera.\nLa intervenció s’ha adjudicat a la UTE Unitas-Inaccés i estarà enllestida en el termini d’un any. El ministre portaveu, Eric Jover, va afirmar que la circulació a la carretera general no s’hauria de veure afectada per les obres. Juntament amb aquesta decisió, el consell de ministres també va adjudicar els controls de qualitat dels treballs a l’empresa Pirineu Inspecció i Control, per un import de 86.852 euros.\nJover va remarcar que aquests 4,8 milions d’euros se sumen a les obres fetes ja a la zona (l’any passat s’hi van destinar uns 500.000 euros) a més de les despeses materials i de personal de l’administració que s’ha hagut d’activar arran de l’esllavissada. Aquests costos es traslladaran a les asseguradores per reclamar-ne el rescabalament, tenint en compte que els fets no són responsabilitat del Govern. Jover va reiterar que els responsables eren els intervinents en l’obra (la propietat o les empreses constructores) perquè no haurien fet les tasques de manteniment necessàries per garantir la seguretat. També va insistir que el cas “segurament” acabarà a la justícia.\nPer altra banda, el Govern va licitar les obres d’ampliació del centre de batxillerat de la Margineda. Es construirà un edifici annex de dues plantes, una amb set aules i l’altra es deixarà diàfana per ubicar-hi els elements necessaris en un futur. El creixement demogràfic fa necessària aquesta ampliació. Així, el consell de ministres va licitar les obres d’estabilització i reconstrucció de la carretera de la Peguera, on hi ha pas alternatiu arran d’un despreniment que va tenir lloc al juny, i els treballs d’assistència tècnica per a la seguretat enfront allaus de neu que afecten la xarxa viària. Les ofertes es poden presentar fins al 20 d’agost a excepció de la carretera de la Peguera, que serà fins al 7 d’agost.\nJover espera unanimitat al Consell sobre l’FMI\nIniciar un full en blanc i sense tenir en compte les declaracions prèvies que s’han fet sobre la matèria. Així afronta el ministre de Finances, Eric Jover, la compareixença davant de la comissió legislativa de Finances i Pressupost per informar dels avenços en l’adhesió al Fons Monetari Internacional (FMI) que tindrà lloc avui. Tot i que Jover va remarcar que “les formes” del PS “no han estat adequades” considera que l’acord d’adhesió a l’organisme mereix un “gest de generositat”. És per això que avui preveu traslladar totes les dades facilitades per l’FMI per esvair tots els dubtes que puguin tenir els consellers i assolir la unanimitat al parlament a favor de la ratificació de l’acord.\nConvocat el quart guardó Olympe de Gouges\nLes empreses que vulguin optar a la quarta edició del guardó Olympe de Gouges 2021 de promoció de la igualtat de gènere en l’àmbit laboral poden presentar les candidatures fins al 31 d’agost i els plans i mesures d’Igualtat fins al 31 de gener de l’any que ve. El guardó s’entregarà el 8 de març del 2021, coincidint amb els actes per commemorar el Dia de la dona treballadora. El premi impulsat pel Govern té com a objectiu distingir les empreses que s’han compromès amb la igualtat de gènere i que treballen de manera transversal i comunitària per promoure la cultura de la igualtat. S’emmarca dins de les accions de lluita contra la discriminació per raó de gènere i d’acord amb els ODS de l’Agenda 2030.\nEl Govern, preocupat per la situació de la justícia\nEl ministre portaveu, Eric Jover, va acceptar que el Govern està preocupat per la situació de la justícia, agreujada per l’impacte de la Covid-19 en la seva activitat. Així ho va fer saber el cap de Govern, Xavier Espot, i el ministre de Justícia i Interior, Josep Maria Rossell, als representants del Consell Superior de la Justícia (CSJ) amb qui van mantenir recentment una reunió. Tot això, va dir el ministre portaveu, des del respecte per la separació de poders. És per aquest motiu que no es va voler pronunciar sobre si els membres del CSJ han de dimitir ni sobre les accions a fer. “És el Consell Superior de la Justícia qui ha de guiar l’activitat judicial i vetllar perquè retorni a la normalitat i el seu bon funcionament.”\nAdjudicats els treballs de protecció de la Portalada per 4\nRaineau invertirà 17,8 milions en el casino i dos cada any en promoció\nEl tanatori nacional i les sales de vetlla costaran entre 1,2 i 1,8 milions


Cartera de propietats en venta a Vila Olímpica, Barcelona\nSegüent Mostrant 1 a 8 de 8 La nostra selecció de Propietats en venta a Vila Olímpica Barcelona\nPis en venda amb vistes al mar al carrer Marina, Barcelona\nPis en venda amb terrassa amb bones vistes a la ciutat a la Vila Olímpica de Barcelona. Es tracta d’una lluminosa 6a planta amb espais amplis que atorguen molt confort a cada membre de la família. El pis compta amb una sala d’estar menjador amb sortida a la terrassa de 5 m2 que dona al carrer.\nLa zona de nit consta de 3 habitacions (2 dobles i 1 simple) i un bany. Aquest habitatge es completa a...\nTríplex en venda davant del mar a la Vila Olímpica\n849.000 € 889.000 € 187 m24 Habitacions2 Banys\nTríplex en venda en una zona privilegiada davant del mar a la Vila Olímpica, en una finca moderna. La seva ubicació és única: es troba a només 50 metres de la platja.\nL’habitatge de 187 m2 està distribuït en 3 plantes, totes elles ofereixen molta privacitat.\nAquest singular apartament està situat en una finca cantonera, el qual fa que les vistes clares siguin bones i que ofereixi també molta...\nEdifici industrial amb possibilitat de construir un Hostal o similar a Barcelona\n5.200.000 € 5959 m20 Habitacions0 Banys\nEdifici industrial consolidat en venda a Barcelona. La finca està catalogada amb nivell C, amb la possibilitat d’instal.lar i/o implantar l’us d’habitatges d’us turístic, hostal, oficines o similiar.\nLa façana d’aquest edifici no es pot modificar, però hi ha altres elements que sí poden ser reformats.\nManteniment de l’edificació original i els elements comuns d’in...\nSegüent Mostrant 1 a 8 de 8 En Oi REALTOR oferim un ampli ventall de propietats exclusives en venda i lloguer a les millors zones de Barcelona, Eivissa i Mallorca.


Tornen els Concerts d’Estiu al Recinte Modernista de Sant Pau\nSisena edició d’aquest cicle musical, que té lloc tots els dijous de juliol i que aquest any aposta per artistes com Dani Nel·lo, Marcos Valle, Gerard Quintana o Clara Peya\nUn moment del concert de Roger Mas, celebrat l'estiu passat al Recinte Modernista de Sant Pau / ROBERT RAMOS\nEls jardins interiors del Recinte Modernista de Sant Pau acullen un any més una sèrie d’espectacles musicals, del blues a la música brasilera, de la cançó d’autor a la fusió, amb els quals es busca arribar a nous perfils de públics a l’entorn del conjunt patrimonial. En aquesta sisena edició hi ha una aposta per un cartell de gran varietat estilística, que combina la personalitat pròpia dels artistes amb projectes musicals de certa singularitat dins les seves respectives trajectòries. L’objectiu, segons els organitzadors, és “crear un diàleg màgic entre la música i l’entorn patrimonial, una experiència irrepetible en un dels espais singulars de més gran bellesa de Barcelona”.\nAmb una programació per a tots els públics, cada dijous de juliol a partir de les 9 de la nit, els jardins de Sant Pau es convertiran en l’escenari on diversos artistes, de diferent procedència i tradició musical però amb el denominador comú d’adreçar-se a tots els públics i edats, presentaran els seus darrers treballs.\nEl primer que hi pujarà, el 4 de juliol, serà Dani Nel·lo, que desgranarà el seu darrer treball, un recull de les peces que l’artista considera imprescindibles per entendre la història del saxo i la seva contribució al rhythm and blues. Arnett Cobb, Noble Watts i Red Pryscock són alguns dels referents que han deixat empremta en la trajectòria de l’ex de Los Rebeldes. Acompanyat d’un septet de músics sobre l’escenari, Los Saxofonistas Salvajes, Dani Nel·lo oferirà un espectacle vibrant.\nLa segona proposta, que veurem dijous 11, hi aporta el toc internacional d’aquesta edició. Es tracta del brasiler Marcos Valle. Productor i compositor, guitarrista practicant de gèneres brasilers tan populars com la bossa o la samba, Valle visita Barcelona per importar el seu univers sonor, que comparteix elements dels rare grooves, els ritmes exòtics, la samba, la bossa, el rock, el funk, el disco i la psicodèlia. Ja fa temps que Valle ha deixat de ser un secret compartit entre col·leccionistes.\nEls Concerts d’Estiu acullen la presentació d’Intocables, el nou espectacle de Gerard Quintana, on l’artista proposa un recorregut sonor a través de cançons prohibides, perseguides, censurades i odiades que, malgrat tot, mai no han estat ignorades per la societat. Amb l’ajut de la formació vallesana Oest Trip, Quintana desplegarà sobre l’escenari un mapa de sons format per referències musicals dels darrers cinquanta anys. De John Lennon a Víctor Jara, de la Velvet Underground a Serge Gainsbourg, de Crosbi, Stills Nas and Young a Sex Pistols, de Pau Riba a Albert Pla, de Dylan a Bowie. Serà el dijous 18 de juliol.\nClara Peya, pianista i compositora / ARXIU DE L'ARTISTA\nL’encarregada de tancar els Concerts d’Estiu d’aquesta edició 2019 serà Clara Peya, l’últim dijous de juliol, el dia 25. Hi presentarà Estómac, la darrera proposta artística de la pianista i compositora. Es tracta d’un projecte que neix de la relació creativa i d’amistat de l’artista amb el contrabaixista i productor Víctor Moliner que, juntament amb la veu de Magali Sare, donen vida a aquest treball, una nova mostra de la genialitat amb què Peya és capaç de combinar el seu virtuosisme al piano amb l’experimentació musical.\nLes entrades als Concerts d’Estiu, totes a un preu de 18€ (gratuïta per als menors de 12 anys), es poden adquirir a les taquilles del Recinte Modernista i al web concerts.santpaubarcelona.org. Consulteu els preus reduïts al mateix web.


nutrition in first 2 months of our ... by Mila Jarevska-Vidin 1031 views\nProyecto integrador 1 by Fernando Solis 133 views\nArquitecturaclienteservidor by Fernando Solis 249 views\nM6.6 earthquake strikes near Ya’an ... by Professor Eric K.... 4685 views\nPowerpoint Om Elgen by annlouiselentz 694 views\n2014 TYPHOON RAMMASUN IMPACTS THE P... by Professor Eric K.... 626 views\nPresentació del Departament de Desenvolupament i Ocupació de l'Ajuntament d'Igualada\n1. REGIDORIA DE DESENVOLUPAMENT, OCUPACIÓ i COMERÇ\n2. Estructura del Departament de Desenvolupament, Ocupació i Comerç

El Departament de Desenvolupament, Ocupació i Comerç de l’Ajuntament d’Igualada està format per tres equipaments:

\n3. IG-NOVA EMPRESA

IG-NOVA Empresa és un equipament que té com a objectiu fomentar la creació i la instal·lació d’empreses a la ciutat i comarca , mitjançant la prestació de serveis a persones emprenedores i empresàries. Amb aquesta finalitat es realitzen les següents activitats:

Servei d’assessorament empresarial

Seguiment i avaluació d’empreses

Servei de viver d’empreses

Foment de la cultura emprenedora

Programes sectorials: comerç

Servei de cessió d’espais

Coordinació del Pacte Territorial

Observatori Socioeconòmic de l’Anoia

IG-NOVA Empresa Avinguda Mestre Muntaner, 86 08700 – Igualada Telèfon 93 805 04 09 – Fax 93 805 52 96 Ce: ignovaempresa@aj-igualada.net\n4. - ASSESSORAMENT i DINAMITZACIÓ EMPRESARIAL

El Servei d’Assessorament Empresarial és un servei que té com a finalitat prestar un assessorament tècnic personalitzat a les persones emprenedores que volen crear una nova empresa i també als empresaris i empresàries que volen desenvolupar una empresa ja existent. Per participar d’aquest servei públic gratuït, cal concertar prèviament una entrevista.

Els principals serveis que s’ofereixen són:

Assessorament per elaborar el pla d’empresa.

Assessorament sobre finançament de projectes empresarials.

Assessorament per obtenir ajuts i subvencions.

El Servei de Dinamització Empresarial és l’encarregat d’organitzar activitats de promoció de la cultura emprenedora, amb activitats que van des de jornades o cursos especialitzats, fires i premis a la iniciativa empresarial o bé sessions grupals per tal de difondre l’esperit emprenedor.

\n5. - DINAMITZACIÓ SECTORIAL

El servei de dinamització sectorial inclou:

- Subvencions per al foment a la creació de llocs de treball estables per part de les empreses igualadines

- Subvencions destinades a les indústries, empreses de serveis i comerços que tenen com a objectiu incentivar de forma directa la contractació indefinida de treballadors a les empreses d’Igualada, i reduir la taxa de temporalitat.

Punt d’innovació CIDEM

L’Ajuntament d’Igualada forma part de la Xarxa de Punts d’Innovació CIDEM (PIC) amb l’objectiu d’incrementar la competitivitat de les empreses i dels nous emprenedors i emprenedores.

Comerç: dinamització comercial de la ciutat i actuacions urbanístiques

L’Ajuntament d’Igualada impulsa diferents actuacions per la dinamització comercial de la ciutat, d’una banda amb actuacions urbanístiques d’amabilització de l’entorn comercial urbà i de l’altra impulsant programes de dinamització del comerç, amb col·laboració de la Unió de Botiguers i Comerciants d’Igualada.

\n6. -COORDINACIÓ TERRITORIAL I OBSERVATORI SOCIOECONÒMIC

Pacte per l’ocupació

- És una eina per la coordinació i concertació de les polítiques de desenvolupament econòmic dels diferents ens locals i entitats socioeconòmiques de la comarca. Els signants del Pacte Territorial per a l´Ocupació de l´Anoia acorden actuar de forma coordinada, concertada i planificada en el desenvolupament econòmic i la creació d´ocupació a la comarca de l´Anoia. Així, es fa una planificació conjunta d’accions en el territori, seguint unes mateixes directrius i línies estratègiques: http://www.anoiaocupacio.org

Observatori Socioeconòmic - És una eina de suport a la planificació de polítiques de desenvolupament i ocupació, que té com a finalitat aportar informació de l’evolució de les variables econòmiques, ocupacionals i socials més rellevants, que ha de permetre la presa de decisions i la programació d’actuacions en el territori de la comarca de l’Anoia.\n7. IG-NOVA OCUPACIÓ

IG-NOVA OCUPACIÓ té com a objectiu fomentar l’accés i la millora dels llocs de treball dels residents a la ciutat d’Igualada i comarca , mitjançant la prestació de serveis a persones en atur i treballadors/es en actiu. Amb aquesta finalitat es realitzen les següents activitats:

Servei d’orientació professional

Servei de formació ocupacional

Servei de prospecció empresarial

IG-NOVA Ocupació Carrer Lleida, 78 - 08700 – Igualada Telèfon 93 805 57 10 – Fax 93 805 400 93 Ce: ignovaocupacio@aj-igualada.net\n8. SERVEI D´ORIENTACIÓ PROFESSIONAL

És un servei totalment gratuït i personalitzat que té com a finalitat oferir assessorament, informació i orientació professional i a totes les persones que tenen edat laboral. Aquest Servei col·labora activament amb la Diputació de Barcelona i amb el Departament de Treball de la Generalitat de Catalunya.

Assessorament individual per a la recerca o millora de feina i per al desenvolupament professional.

Borsa de treball. Pots consultar les ofertes a través de l’aplicatiu XALOC de la Diputació de Barcelona

Club de feina: Espai d´autoconsulta per a la recerca de feina, informació formativa i professional.

Sessions grupals d´orientació professional i de recerca de feina

\n9. SERVEI DE FORMACIÓ OCUPACIONAL I FORMACIÓ CONTÍNUA

En aquest programa s’inclouen les actuacions de formació de les persones, segmentades en diferents programes en funció del tipus de destinataris. Així, hi ha programes formatius adreçats especialment a persones en atur, d’altres destinats a la millora de determinades competències o adreçats a col.lectius específics. Finalment es desenvolupa un programa per conèixer les necessitats d’ocupació i formació i poder adaptar aquesta formació a les necessitats del mercat de treball.

Programes formatius ocupacional

. Formació en noves tecnologies

. Formació ocupacional

. Taller Ocupació

. Escola Taller

. Casa d’oficis

Programes formatius de formació contínua

Programes formatius per a col·lectius especials

Programa Detecció de vacants en ocupació i formació

\n10. SERVEI DE PROSPECCIÓ DEL MERCAT I PLANS D´IGUALTAT

Servei especialitzat en:

Detecció de necessitats de les empreses

Assessorament en plans d’igualtat

En aquest programa es pretén posar en contacte les necessitats de les empreses amb les possibilitats que ofereix el mercat de treball. En aquest sentit, es fa una tasca doble, tan de sensibilització sobre el personal disponible a les borses de treball i de captació dels perfils demandats per les empreses, així com possibles necessitats de formació. També dins d’aquest objectiu hi ha inclosa la sensibilització respecte a la igualtat en l’empresa, informant sobre els plans d’igualtat i incentivant-ne la seva realització.

\n11. IG-NOVA TECNOESPAI IG-NOVA TECNOESPAI és un viver d’empreses especialitzat en els continguts tecnològic i mediambientals. Acull aquells projectes empresarials desenvolupats en àmbits com recerca i desenvolupament, innovació tecnològica, prestació de serveis tècnics avançats, promoció d’iniciatives empresarials i transferència de tecnologia i capital humà. IG-NOVA Tecnoespai Avinguda Barcelona, 105 08700 – Igualada Telèfon 93 806 65 55– Fax 93 804 03 64 Ce ignovatecnoespai@aj-igualada.net L’objectiu d’IG-NOVA TECNOESPAI és oferir uns espais urbans centrals, moderns i tecnològics, creant les condicions que puguin afavorir el desenvolupament d’activitats d’empreses durant les seves primeres etapes operatives, impulsant d’aquesta manera la dinamització de l’economia local.\n12. IG-NOVA TECNOESPAI PREU APROX. DELS MÒDULS PER A LES EMPRESES: 10 euros/m2\n13. CESSIÓ I LLOGUER D’ESPAIS

SERVEI DE CESSIÓ D’ÚS D’ESPAIS I EQUIPAMENTS

El servei de Lloguer d’Espais i Equipaments té com a finalitat posar a l’abast de tot tipus d’empreses, entitats i organismes públics, uns espais i equipaments tècnics de qualitat a un preu assequible, per tal que les empreses realitzin les seves activitats de planificació, de formació o de promoció comercial, en un entorn adequat i atractiu.

També disposa en l’edifici de “Cal Carner” d’un seguit de dependències i equips destinats a ser cedits en ús temporalment a empreses, entitats i organismes.

Espais i equipaments

Sala d’actes

Sales de reunions

Aules de Formació

Aula de Noves Tecnologies

Taller de soldadura

Equip Multimèdia

Espai Firal


El puny del Raval capaç d’atrapar llamps entre els dits | Estil | EL PAÍS Catalunya\nELS INTOCABLES | PARALLAMPS TORRENTE\nParallamps Torrente és l'empresa més antiga del món dedicada a la instal·lació d'aquests aparells\nCarles Torrente, a la porta del seu negoci centenari. Albert Garcia\n28 DES 2020 - 18:30\tCET\nL'obsessió per capturar un llamp va portar Benjamin Franklin, el 1752, a controlar les descàrregues elèctriques naturals gràcies a la invenció del seu parallamps.\nEn ple cor de Barcelona —a l'aparador d'un negoci del barri del Raval— sobresurt un puny que atrapa entre els dits mitja dotzena de llamps. És part del rètol de la històrica empresa Parallamps Torrente, la més antiga del món que encara segueix en actiu.\nFranklin va inventar l'atrapallamps el 1752. Parallamps Torrente es va fundar, amb un altre nom, al cap de 108 anys al carrer Marquès de Barberà. I encara hi ha la cinquena generació de la família Torrente dedicada a caçar llamps. Només obrir la porta del negoci comença un viatge fins al 1860.\nNo ha passat el temps per a aquestes vitrines que mostren parallamps històrics i que fa romàntica una professió a la qual s'ha dedicat en cos i ànima aquesta família d'industrials. Després, un pas cap al magatzem i la rebotiga retorna de cop al segle XXI i al dia a dia d'uns professionals líders en la col·locació d'aquests ginys amb els quals els humans són capaços de jugar a ser Zeus.\n“Aquest any és excepcional però aquí, abans de la pandèmia, era estrany el dia que no es colaven turistes a la botiga. És bonica, a més entenc que, encara que a mi em sembla normal, un negoci de parallamps sorprèn per si sol”, assumeix Carles Torrente, la cinquena generació de la família.\nL'origen d'aquest negoci es remunta al 1860, quan Josep Sebastià i Sellarès va muntar una petita ferreria dedicada, principalment, a la construcció i col·locació de parallamps —però també a articles de “forja fina”— al número 27 del carrer Marquès de Barberà. “Llavors ja s'hi va instal·lar el puny amb els llamps del rètol i els aparadors actuals”, destaca el Carles.\nLes vitrines de l’establiment són un museu de com caçar llamps\nJosep Torrente, el rebesavi del Carles, va entrar a treballar com a aprenent a l'empresa de Sellarès i el 28 de gener del 1989 li va comprar el negoci. “Guardem la documentació en què Sellarès deia que anés pagant a poc a poc l'adquisició del negoci però, sobretot, que no li donés xavalla. Volia bitllets grossos”, ironitza el Carles després d'explorar entre la documentació de la botiga.\nEl 1892 Josep Torrente ja havia pagat, evitant la xavalla, el negoci. Dos anys més tard, el 30 de novembre del 1984 va traslladar l'establiment al número 21 del mateix carrer. “Van traslladar tota la botiga on som ara, primer de lloguer i després de compra. Des de llavors som aquí i fins i tot tenim documentació en què l'alcalde de l'època autoritzava a traslladar el rètol i el puny”, assenyala el Carles.\nEl negoci va anar passant de generació en generació. La forja a poc a poc va anar perdent interès i des de fa dècades es dediquen exclusivament al negoci del parallamps i “excepcionalment” a dissenyar i col·locar penells.\nEl producte més destacat de la botiga: Parallamps\nProjecte immediat: Col·locar parallamps a Catalunya, Espanya i part del planeta\nEl Carles coneix a la perfecció l'aparell capaç de caçar llamps. Mostra diferents “puntes Franklin”, els primers parallamps, i explicant les virtuts i els defectes de cada aparell és capaç de fer un petit passeig per la història d'aquests estris. “El funcionament del parallamps Franklin és simple. Una punta metàl·lica connectada a un cable fins a una presa de terra. A través del cable pugen les càrregues positives a la punta. Quan la diferència de potencial del núvol a terra i de terra al núvol és prou gran per trencar l'aïllant de l'aire es crea un traçador que va al parallamps i aquest descarrega a terra. El problema del parallamps Franklin és que té un grau de protecció que abasta només un con de 45 graus”, alliçona el Carles, que assenyala un altre conjunt de ginys. “Aquests eren els antics parallamps radioactius que es van retirar definitivament en la dècada dels noranta. Tenien una substància que creava a la punta del parallamps un núvol de càrregues positives que atreien el llampec. Aquests parallamps es van retirar i actualment la majoria són electrònics”, defensa. És una veritable enciclopèdia sobre el seu tema. “Una punta electrònica detecta quan hi haurà tempesta i crea una sèrie de passos i traçadors que fan que el llamp es trobi entre 15 i 60 metres per sobre del parallamps, cosa que fa que l'impacte sigui molt més segur”, s'enorgulleix.\nAl darrere de l'empresa de Parallamps Torrente hi ha milers de ginys que coronen edificis de mig món. Entre aquests, les teulades de l'Observatori Fabra, les tres xemeneies de Sant Adrià de Besòs o el Tibidabo.


» Sis detinguts pel robatori de cable de coure a la línia ferroviària a Mollet\nSis detinguts pel robatori de cable de coure a la línia ferroviària a Mollet\nEls Mossos d’Esquadra van detenir dimarts a la nit in fraganti sis membres de la banda que hauria estat la responsable de 360 metres de coure a la zona propera a l’estació de Mollet-Sant Fost. La sobstracció del cable de 3.000 volts va provocar una reacció en cadena que va fer que es calés foc, per sobrecàrrega, a les subestacions de Santa Perpètua de Mogoda, la Llagosta i Mollet, deixant inoperatius els sistemes de senyalització.\nEl robatori de coure va tenir lloc el 15 de desembre i va provocar el caos de les línies R2, R8 i R11 de Rodalies, afectant uns 200 trens i 60.000 usuaris. Malgrat que la normalitat s’ha recuperat fa uns dies a la R2 i la R11, la R8 encara está afectada i no funcionarà fins dimarts que ve.\nEls sis joves, tots de nacionalitat espanyola, amb edats compreses entre els 25 i els 45 anys, van ser arrestats dimarts a la nit quan intentaven perpetrar una altre robatori de coure a l’Espluga de Francolí (Conca de Barberà). Feia diversos dies que els Mossos els seguien. El patró de conducta que feia servir la banda fa pensar a la policia que ha comès com a mínim vint robatoris importants de coure al país.\nEl seu modus operandi consistia a fer talls a la via fèrria i vendre el material de manera immediata, fet que indica que a darrere hi ha una xarxa perfectament organitzada. El robatori que estaven a punt de cometre dimarts també estava perfectament estudiat: volien aprofitar-se d’una línia fèrria procedent d’Ascó que està sense funcionament després que hagués descarrilat un tren de mercaderies el cap de setmana passat.\nAquesta banda feia anys que operava a Catalunya i fins i tot diversos dels seus integrants havien estat a la presó durant dos anys, també per robatori de coure, període en el qual es va experimentar un descens d’aquestes sostraccions a Catalunya. L’operació policial no ha conclòs i els Mossos continuen efectuant escorcolls a domicilis de Sabadell, Badia del Vallès (Vallès Occidental) i Barcelona, a la recerca de més proves. Els detinguts passaran pròximament a disposició judicial.\nCatalunyaLa LlagostaMollet-Sant FostMossos d'EsquadraSanta Perpètua de Mogoda


El document d'afiliació és document expedit per MUFACE, pel qual es reconeix i acredita la condició d'afiliat al Règim del Mutualisme Administratiu. En aquest document figuraran les dades personals del funcionari que siguin necessaris per a la seva identificació com a mutualista i el seu nombre d'afiliació, que té caràcter permanent i propi d'aquest Règim de Seguretat Social.\nEl document de beneficiari és expedit per MUFACE per al reconeixement de la condició de beneficiari d'un titular adscrit al Règim del Mutualisme Administratiu. Aquest document de beneficiaris només tindrà validesa si s'acompanya al document del titular (en la pràctica es recull en el revers de l'anterior).\nAquesta tipologia de documents ha de distingir-se de la targeta sanitària individual, i fins i tot de la Targeta Sanitària Europea, quan document acreditatiu, única i exclusivament, del dret a l'assistència sanitària a través de les entitats de segur privat subscriptores dels concerts, o bé, a través del Sistema Nacional de Salut.\nA través de la seu electrònica en el tràmit “Les seves dades en MUFACE”\nLa targeta sanitària individual és el document que acredita el dret a l'assistència sanitària única i exclusivament a través de les entitats de segur privat subscriptores dels concerts o bé, si escau, a través del servei públic de salut de la Comunitat Autònoma de residència.\nL'expedeix l'entitat mèdica a la qual està adscrit el mutualista i només té validesa per a accedir als serveis que proporciona aquella proporciona. L'entitat, una vegada que MUFACE li comunica l'alta, emet la targeta sanitària que envia al domicili del mutualista en el termini màxim de set dies hàbils des de l'efectiva comunicació.\nEn els supòsits de opció per la percepció de l'assistència sanitària a través del servei de salut de la Comunitat Autònoma de residència, la targeta sanitària és expedida després de petició del titular davant el seu centre de salut.


Computadors Electrònics Festuc – Vilafestuc\n← Més enllà de l’onze.\nPresentació del LIX Certamen Internacional d’Estol Estornellans. →\nComputadors Electrònics Festuc\nPosted on Octubre 20, 2012 by vullunfestuc\nL’empresa Computadors Electrònics Festuc (CEF) tingué una vida efímera però molt intensa. Tot s’inicia a mitjans dels anys seixanta quan Carles Torbat, Litus,va assolir el càrrec de Cap d’Eletrònica Computacional de la Companyia Elèctrica Festucana. En Litus Torbat es troba la Elèctrica Festucana en un dels millors moments de la seva història: ha aconseguit superar el negoci tradicional de la generació d’energia elèctrica i s’ha introduït amb força al mercat de la ràdio i la telefonia. Carles decideix enfortir encara més el negoci de l’electrònica de consum i per això es posa en contacte amb Xerox per a muntar un laboratori de recerca conjunt a la vall de Festuc. És així com s’instaŀla el PIRC – PIstachio Reserch Center– al Molí de l’Elèctrica Festucana.\nInicialment el PIRC es dedicava al desenvolupament de nous commutadors telefònics i a la recerca de mètodes d’estalvi energètic per emissors de ràdio i telefonia. Aviat, però, els contactes amb els altres centres de recerca de Xerox, especialment amb el PARC-Xerox, modificaren les intencions inicials d’en Litus Torbat i orientà la recerca en el que seria l’electrònica de consum. El 1972, Litus presentà a la CEF i als socis de Xerox una nova modalitat de computador més compacte, on aprofitava els coneixements en estalvi energètic de l’Elèctrica Festucana i electrònics de Xerox. L‘Elèctrica Festucana desestimà el dispositiu mentre que Xerox l’any següent presentà el Xerox Alto on aprofitava gran part de les idees de Litus Torbat. Aquell mateix any, en Litus, desenganyat, fundà una nova empresa Computadors Electrònics Festuc (CEF) i s’endugué amb la majoria d’enginyers electrònics de l’Elèctrica Festucana.\nLa CEF s’especialitzà aviat en computadors de gran capacitat que venia a les grans empreses de telefonia i electricitat. L’any 1979, presentà un nou dispositiu, el FESTUC-I – First Electronic Station To Use Computation – en la que pretenia rivalitzar amb Apple i Commodore en el mercat dels PC. Feia ús del microprocessador FEC68, variant de la famosa família de processadors Motorola MC68000. El FESTUC-I tingué molt bona acollida, sobretot en el món especialitzat i a les universitats degut al seu baix consum i potencialitats. Aleshores la CEF s’embarca en una guerra oberta pel domini dels ordinadors personals amb Commodores 64, Apple i NEC. Però el mercat europeu encara era molt verd i l’americà molt llunyà i poc a poc la CEF anà perdent pistonada. El segon model de computador personal, el FESTUC-II incorporà tecnologia de 16 bits, més memòria RAM, un nou sistema d’emmagatzemament en forma ovalada i era capaç d’arrelar com una planta que ajudava a reduir-ne el consum. Desgraciadament, tot i les bones crítiques pel nou concepte d’ordinador arrelable, els usuaris es decantaren per un model més tradicional i el FESTUC-II fou un fracàs estrepitós. La CEF entrà en suspensió de pagaments i estigué a un pas de la desaparició.\nLitus Torbat no es donà per vençut i després de revendre la secció d’ordinadors personals a l’Elèctrica Festucana, intentà d’entrar al mercat l’any 1985 amb el FestucOS, un sistema operatiu per a ordinadors compatibles Intel 86 que rellançà la CEF com a desenvolupadora de programari. A part del FestucOS la CEF creà un processador de textos anomenat CULTIVA i versions d’antics videojocs per a FESTUC-II com el: Pistacchio Island, Command and Pistacchio, SIMtachio City, Grow your Pistachio o l’arxiconegut Pacmanachio on en Pacman menjava festucs de cocos. Però la CEF continuava en números vermells i l’aparició del Windows 95 acabà amb les poques aspiracions de la CEF per fer-se un lloc al món de la informàtica. L’any 1998 Litus Torbat abandonà definitivament la idea d’una empresa d’ordinadors i programari a la vall de festuc i es reincorporà com a directiu a l’Elèctrica Festucana.\nParadoxalment, la secció de la CEF de computadors electrònica revenuda a l‘Elèctrica Festucana a mitjans dels 80, aprofità l’encert del FESTUC-II i el FestucOS per dissenyar nous servidors computacionals per zones remotes que tenen molta implantació a grans empreses de la mineria, petrolieres i generadores d’electricitat en general.\nAquesta entrada ha esta publicada en La Revista. Afegeix a les adreces d'interès l'enllaç permanent.


Gent de Llavaneres: Què pasa amb la nova Zona esportiva?\nQuè pasa amb la nova Zona esportiva?\nEl passat dimarts 11 d’octubre en un Ple extraordinàri, l’Ajuntament de Llavaneres va aprovar la “Resolució del contacte administratiu de 10 de juliol de 2006 signat amb PROINOSA (actualment ALTAIRE).”\nÉs un episodi més d’aquesta història de mai acabar a la que Llavaneres està sotmesa des de fa més de 5 anys i en la que cada cop queda més clar que tenim totes les de perdre.\nEn aquest Ple del dia 11, al que no van assistir els regidors de l'oposició, i que va durar menys de 3 minuts (cronòmetre en mà), sembla que es va repetir l’acord de 29 de Desembre de 2010 en el que, segons deia la revista municipal (núm. 28 de febrer de 2011), es va “aprovar per unanimitat iniciar el procediment per a la resolució del contracte administratiu".\nQué ha passat doncs? L’any passat s’aprova iniciar el procediment i fins aquesta setmana, en una convocatòria de Ple Extraordinari i urgent, no s’aprovat la resolució. Per què han tardat tant de temps?\nEn el transcurs del meteòric Ple d'aquest octubre ni tan sols es va llegir la proposta d’acord abans de la votació i l’Alcalde va asegurar que Govern i Oposició "estaven prou informats", però tampoc no estic segur de que la majoria dels regidors presents sabessin què s’estava votant. És d’agrair la deferència de la regidora Sandra Carreras que, un cop acabat el Ple, va donar una ràpida explicació sobre el què s’havia acordat.\nÉs un tema realment complex, en el que els redactors i signants del contracte (època Jiménez-Ros) van pressuposar moltes coses que no s’han acomplert. Es van jugar de 10 a 15 milions d’euros en terrenys del patrimoni del poble en una operació finacera-inmobiliària que ha fallat.\nI ara del què es tracta és de salvar el que queda del naufragi i de veure si s’han empleat els sistemes de salvament adequats per tal de rebre el mínim dany possible.\nQuan va esclatar el cas Pretoria (finals del 2009), les obres de construcció de la “Nova Zona Esportiva” de Llavaneres ja duien molt temps parades, des de la posada en marxa del Nou Camp de Futbol l’any 2008 no s’havia avançat més.\nCom és que es va esperar a finals de 2010 per propossar la dissolució de contracte? Era aquesta la millor alternativa? Es va fer pensant que, al entrar Proinosa/Altaire en concurs de creditors, el Jutge determinaria la liquidació de la empresa i finalment ha resultat que ara el jutge aixeca el concurs de creditors i l'empresa podrà tornar a operar?\nCom pot ser que, al setembre de 2010, en la confecció de la llista de provisional de creditors i en el nomenament d’administradors, no es van fer valdre els drets de Llavaneres com antic propietari de la vella zona esportiva? Com pot ser que Llavaneres figuri únicament en la llista només com a "creditor ordinaris contingent" amb una situació litigiosa ”sin cuantia”?\nQuins assessors legals ens han dut a la situació actual?\nCom és que hi han creditors de Proinosa que estan en millor situació que Llavaneres?\nCom és que a l’informe definitiu dels administradors concursals de Proinosa no hi figura cap alegació o impugnació feta per Llavaneres?\nEl que és segur és que la cosa va per molt llarg. Ara haurà de ser el jutge qui determini qui té raó en la ressolució del contracte i... ja sabem com és de ràpida la justicia.\nQuines messures es pendran per què, un cop aixecat el concurs de creditors, Altaire liquidi els aproximadament 10 milions d’euros que deu al poble?\nMassa tard i massa malament per confiar en els polítics de "corbata i cartera". Ni el govern del 2008 ni l'actual ens donen cap garantía de defensar els drets de tots.\nTema: Política local, urbanisme, zona esportiva\nQuè podem fer per...\n. modificar les coses?\n. veure una sortida?\nUn aspecte en comú: que aquest anomenat alcalde deixi de ser-ho.\nA tots aquells que el van votar sobre paper que el proper dia de votació deixin de votar i es quedin a casa seva com fan la resta dels dies.\n16 d’octubre de 2011, a les 0:07\nNomés els preocupa la imatge i la cartera. Els dreta de tots queden després. La seva estratègia és que no ho etiguem informats.\nJa no és qüestió de "diferències personals". Hem arribat a un grau superlatiu d'incompetència. És això denunciable? Com a mínim que ho sàpiga el poble\n17 d’octubre de 2011, a les 18:16\nArt, música, dansa, sensibilitat, formació, ..... ...\nLes claus dels miserables


Humor | Salms - Part 2\nApunts humorístics i satírics.\nDesxifrant la Magdalena\nEl codi Da Vinci, la seua ficció, revela que Maria Magdalena era la dona de Jesús. Si això fora veritat (deixant a banda com hauria canviat la Història), hauríem de concloure que l‘església hauria estat insultant als catòlics durant tots estos segles. Insultant-los de forma més evident, vull dir. Perquè si finalment es confirmara que no era una prostituta, sinó la muller de l‘altíssim, donat que sempre ens han dit que som fills de Déu, aleshores ens han dit sempre que som uns fills de…\nAudiovisuals, Humor, Literatura\tImprimir Enviar PDF\nCom llaurar la terra\nVaig a transcriure un acudit formidable que acabe de rebre per mail, una història que, per cert, els agradarà als navegants d‘indymedia:\nUn vell home, àrab, musulmà, iraquià, resident a Xicago (EE.UU.) des de fa més de 40 anys, vol plantar patates en el seu jardí, però llaurar la terra és un treball molt pesat per a ell.\nEl seu únic fill, Ahmed, està estudiant a França.\nl‘home li envia un mail al seu fill, explicant-li el problema:\n“Estimat Ahmed: Em sent molt malament perquè enguany no he pogut plantar patates en el meu jardí. Sóc ja massa vell per a llaurar la terra. Si tu estigueres ací, tots els meus problemes desapareixerien. Sé que tu remouries tota la terra per mi. Ton pare, que t‘estima.”\nPocs dies després, rep un mail del seu fill:\n“Benvolgut pare: Per favor, per Alà, no toques mai la terra d‘aquest jardí. Ahí és on tinc amagat allò. t‘estima, el teu fill Ahmed.”\nA les 4 de la matinada següent apareixen la policia local, agents del FBI, de la CIA, els S.W.A.T, els Rangers, els Marines, Steven Seagal, Sylvester Stallone, Arnold Schwarzenegger, mercenaris d‘èlit i representants del Pentàgon, que remouen tota la terra del jardí buscant materials per a construir bombes, àntrax, armes de destrucció massiva… No troben res i se‘n van.\nEl mateix dia, l‘home rep un altre mail del seu fill:\n“Benvolgut pare: Segurament la terra ja estarà preparada per a plantar les patates. Si tens més feina a fer, envia‘m un altre mail. t‘estima, Ahmed.”\nHumor, Política\tImprimir Enviar PDF\nDesprés de subvencionar-se la Congressional Gold Medal, Aznar ha sigut contractat en una botiga on-line per a la revenda de medalles.\n– Vosté rellisca?\n– Doncs jo sovint esvare, però també he après a relliscar, de fet rellisco. Vol veure com rellisco? (…) I vosté, a veure vosté, sap esbarar?\n– Mmmm, i això què és?\nHumor\tImprimir Enviar PDF\nI no serà un barbut com el Bin Laden…\nVota Ferran Adrià\nCatalans, no voteu Carod, voteu Ferran Adrià. Jo vull ser Ferran Adrià. I que TV3 em faça la propaganda que li han fet a ell. Cuiners de Catalunya, quina ràbia que fa, eh? Per més que et facen reportatges en l’Avui o en El Pais, la qüestió és sortir un dia en la portada i en un article de The New York Times Magazine i combregar així d‘una vegada per totes en aquesta vida. Imagine que això ha de ser, gastronòmicament, com si ara parlarem del primer escriptor català amb un premi Nobel, com si el documental Balseros haguès estat premiat a Hollywood, com si Andorra guanyara Eurovisió i totes aquestes coses que encara de la pàtria fan l‘aspiració a una certa divinitat i, bé, si més no, no passa res, a un negoci ben sucòs. Sucossíssim.\nHumor, Societat\tgastronomia\tImprimir Enviar PDF\nPits de Distracció Massiva (PDM)\nRes com un pit, o com diuen ací, una mamella, per a distraure al personal, encara que siga molla i lletja. I això és com tot. Hi ha armes que donen la volta al món i aprofiten per a justificar guerres, i hi ha pits que també la donen, però per a que la gent passe totalment de les armes i de les guerres, que no són boniques i, ai, ens fan tant i tant de mal….! L’efebeí i la cia han d’investigar ara, en profunditat, amb pèls i senyals, qui li va dir a la Jackson que mullara en el supertassó eixe Pit de Distracció Massiva (PDM), i si cal fins i tot cridaran al Grissom, del C.S.I. Miami, per a descobrir com collons la germaneta del Michael es penjà del mugrò un artefacte d‘argent com el de la foto. Tot apunta a què la setmana passada Aznar telefonà Bush i li recordà que hi ha pits que entretenen i despisten d‘una forma brutal, i li posà com a exemple l‘espectacle sensacional de la italiana Sabrina en TV1, fa ja d‘això uns quants caps d‘any… En fi, que mentre es parla d‘açò no es parla d’una altra cosa. O sí?\n«Seda», d’Anys llum, recitat pel poeta Ricard Garcia\nThe poem I want to write is impossible. A stone that floats.\nÉs tan fàcil oblidar la nostra fragilitat que, quan ens n’assabentem, l’esquerda ja s’ha fet massa gran.


Prevenció amb Calcifediol de problemes respiratoris causats per COVID-19 « EpidemiXs Studies\nAquest assaig clínic multicèntric pretén demostrar que el tractament amb calcifediol disminueix la necessitat de ventilació invasiva i ingressos a la Unitat de Cures Intensives i les defuncions\nMés informació de l’assaig clínic\nCalcifediol: 300 pacients de 12 hospitals participen en l’assaig clínic cordovès que va atreure a Boris Johnson\nEl doctor López Miranda creu que podria exportar-se a Europa sempre que la Unió Europea aportés fons per a això.\nTítol: Prevention and Treatment With Calcifediol of COVID-19 Induced Acute Respiratory Syndrome (COVIDIOL).\nCentres d’implementació: Hospital Alto Guadalquivir (Jaén), Hospital Arnau de Vilanova (Valencia), Hospital Costa del Sol (Málaga), Hospital de Montilla (Córdoba), Hospital del Mar (Barcelona), Hospital General de Ciudad Real (Ciudad Real), Hospital General de Villarobledo (Albacete), Hospital Quironsalud Córdoba (Córdoba), et al.\nPoblació d’estudi: S’esperen 1008 individus entre 18 i 80 anys amb diagnòstic confirmat mitjançant PCR de COVID-19 i imatge radiològica compatible amb exsudat pleuropulmonar inflamatori.\nTipus d’estudi: Assaig clínic multicèntric, intervencionista, de fase II, amb assignació paral·lela aleatòria sense emmascarament.\nDisseny: El grup control rebrà la millor teràpia disponible (Best Available Therapy, BAT), mentre que el grup expermiental rebrà la BAT, més 2 càpsules de calcifediol de 266 mg els dies 3, 7, 14, 21 i 28.\nObjectiu principal: Demostrar que en pacients entre 18 i 90 anys, positius per coronavirus, acabat hospitalitzats amb o sense suport respiratori oxigen, convencional o ventilació no invasiva (tipus BIPAP) el tractament amb calcifediol disminuirà la necessitat de ventilació invasiva i ingressos a la Unitat de Cures Intensives i defuncions.\n(1) Avaluar si el tractament en pacients recentment hospitalitzats amb ventilació no invasiva disminuirà el temps a l’alta.\n(2) Avaluar en pacients que requereixen ventilació invasiva i admissió a la UCI durant el procés, si el tractament disminuirà el nombre de dies fins a la retirada de la ventilació invasiva i si disminuirà el temps (en dies) a l’alta d’UCI.\n(3) Avaluar si el tractament millora l’evolució clínica.\n(4) Avaluar si el tractament millora l’evolució dels paràmetres d’hematimetría i bioquímica.\n(5) Avaluar si el tractament disminueix els marcadors d’inflamació.\n(6) Confirmar que els nivells baixos de 25OHD en sèrum tenen un paper en l’evolució negativa dels pacients al SARS.\n(7) Avaluar la millora en la relació de saturació d’O2/FiO2, la millora en el grau de dispnea segons l’escala analògica de Borg, la millora de les troballes radiològiques per radiologia simple, la millora en la saturació transcutània d’O2 i els possibles efectes secundaris de l’tractament.\nJustificació: La deficiència greu de vitamina D es constitueix com una troballa comuna als pacients amb SARS. El receptor de la vitamina D (VDR) i els enzims metabòliques de la vitamina D s’expressen en gran mesura en les cèl·lules pulmonars dels subjectes amb lesió pulmonar aguda i pràcticament en totes les cèl·lules de les branques innates i adaptatius del sistema immunològic.\nL’estimulació de l’VDR per calcifediol podria prevenir o mitigar la SARS-Coronavirus-2 controlant el sistema immunològic innat i adaptatiu. L’estimulació de l’VDR activa la transcripció de diversos gens que codifiquen els pèptids antimicrobians, com la Catelicidina. També inhibeix el MHC-II i la producció de les citocines IL-12 i IL-23, desplaçant així indirectament la polarització de les cèl·lules T d’un fenotip Th1 i Th17 cap a un fenotip Th2, reduint significativament l’IFN-α, IFN-γ , IL-1β, IL-6, IL-12, IL-18, IL-33, TNF-α, TGFβ, etc. i les quimiocines, crítiques en el desenvolupament del SARS. L’estimulació de l’VDR també modula l’expressió de sistema renina-angiotensina (SRA), incloses les enzims convertidors d’angiotensina (Ang) I (ACE i ACE2), la renina i Ang II exercint efectes protectors sobre la lesió pulmonar del SARS, regulant el equilibri entre l’expressió dels membres de l’SRA i modulant específicament l’expressió de l’ACE2 pulmonar, el receptor del SARS-CoV-2.\nL’estímul VDR a més de disminuir la inflamació pulmonar, podria contribuir a la recuperació alveolar, millorant la surfactant pulmonar, i inhibir la replicació de SARS-CoV-2.\nTenint en compte el nombre de morts, especialment la velocitat amb la qual s’estableix el SARS en un nombre significatiu de pacients infectats amb SARS-CoV-2, considerem que la utilitat del tractament amb calcifediol en estadis precoços de COVID-19 per prevenir o mitigar el desenvolupament del SARS s’ha de provar amb urgència en l’àmbit de metabolisme mineral per indicació no aprovada.